Асосий Адабий ҳаёт Китобхонлик тадбирлари\nБобур номидаги Андижон вилоят ахборот-кутубхона марказида Ўзбекистон Ёзувчилар уюшмаси вилоят бўлими қошидаги “Бобур издошлари” адабий тўгараги аъзолари ўртасида китобхонлик тадбирлари бўлиб ўтди.\n“Китоб оламига саёҳат” мавзусидаги тадбирда устоз адиблар Фарид Усмон, Абдураҳим Бозорбоев сўз олиб, ушбу кутубхонанинг тарихи ва ноёб китоблар мажмуи ҳақида сўзлади. Шундан сўнг, Абдураҳим Абдиев, Муродил Жўраев, Холида Ҳасанова, Робия Жўраева каби ёш ижодкорлар ўртасида мушоира ўтказилди.\nМаржона Аҳмедованинг болалар адабиёти йўналишидаги “Кулча”, “Билмасвой” каби шеърий машқлари устозларнинг эътирофига сазовор бўлди. Давра кутубхонанинг доимий китобхонлари, тўгарак аъзоларининг ўзаро баҳс-мунозаралари, таниқли адибларнинг сара асарлари муҳокамаси билан қизғин тус олди.\nАндижон шаҳридаги Навоий номидаги маданият ва истироҳат боғида Андижон туманида жойлашган “Боғишамол” болалар оромгоҳида дам олаётган кичкинтойлар билан ёзувчи-шоирларнинг учрашуви бўлиб ўтди.\nУчрашувда ижодкорлар Восит Аҳмад, Дурбек Қўлдошев, Орифҳожи Мелиев, Музаффархон Маматхонов улуғ шоир Алишер Навоий ҳамда мумтоз адабиётимизнинг бошқа вакиллари ҳаёти ва фаолияти ҳақида сўзлади. Шунингдек, оромгоҳ тарбияланувчилари Навоий ғазалларидан ва ўз ижод намуналаридан ўзбек, рус, инглиз тилларида ўқиб бердилар.\nСавол-жавоб танловида фаол қатнашган Тўмарис Муҳаммаджонова, Фарангиз Абдусатторова, Эъзоза Араббоевага учрашувда қатнашган адибларнинг китоблари тақдим этилди.\n– Замонавий талабларга жавоб берадиган тарзда барпо этилган оромгоҳимизда бир мавсумда уч юз нафар болажонлар дам олади, – дейди оромгоҳнинг мавсумий директори Зулхумор Ғаниева. – Ушбу тадбирга 156 нафар кичкинтойларни олиб келдик. Китобхонлик маданиятини ошириш бўйича ҳар куни қизиқарли давра суҳбатлари ўтказяпмиз. Бугунги саёҳат доирасидаги учрашув ҳаммамизда катта таассурот қолдирди.\nВилоятдаги бошқа оромгоҳларда ҳам мана шундай китобхонлик соатлари, шоир ва ёзувчилар билан давра суҳбатлари, китоблар муҳокамасига доир тадбирлар ўтказилмоқда.


Афғонистонда бир суткада 34 толиб йўқ қилинди - 03.11.2018, Sputnik Ўзбекистон\nАфғон куч ишлатиш ходимлари рақиб томоннинг тўртта мудофаа позициялари, қўлбола портловчи қурилмалари ва мина ишлаб чиқариш бўйича заводини йўқ қилган... 03.11.2018, Sputnik Ўзбекистон\nАфғон куч ишлатиш ходимлари рақиб томоннинг тўртта мудофаа позициялари, қўлбола портловчи қурилмалари ва мина ишлаб чиқариш бўйича заводини йўқ қилган. Афғонистон ҲҲК шунингдек, жангарилар бўйлаб саккизта авиазарбаларни амалга оширган\nТОШКЕНТ, 3 ноя — Sputnik. Афғонистонда шанба куни "Толибон" радикал ҳаракатининг камида 34 нафар жангарилари йўқ қилинди, деб хабар қилмоқда Синьхуа агентлиги мамлакат мудофаа вазирлигига таянган ҳолда.\nАҚШ махсус вакили "Толибон" билан Афғонистондан аскарларни чиқариш масаласини гаплашди\n13 Октябр 2018, 18:25\n"Афғонистон миллий хавфсизлик кучлари (ANDSF) саккизта ҳарбий операцияларни ва тозалаш операцияларини ўтказдилар. Шунингдек улар Афғонистон бўйлаб 99та махсус операцияларни ўтказишди. Натижада 34 қуролланган жангари ўлдирилди, яна 15 нафари жароҳат олди", - дейилган идора баёнотида.\nАфғон куч ишлатиш ходимлари рақиб томоннинг тўртта мудофаа позициялари, қўлбола портловчи қурилмалари ва мина ишлаб чиқариш бўйича заводини йўқ қилган. Афғонистон ҲҲК шунингдек, жангарилар бўйлаб саккизта авиазарбаларни амалга оширган.\nАгентлик хабарига кўра, "Толибон" ҳаракати бу хабарларга изоҳ бермаяпти.\nАфғонистонда ҳукумат кучлари ва "Толибон" радикал ҳаракати ўртасида кураш кетмоқда. Толиблар, сўнгги маълумотларга кўра, мамлакатнинг 50% ҳудудини ўз назоратига олган. Шу билан бирга, Афғонистонда "Ислом давлати" террорчилик ҳаракати ҳам ўз таъсирини кенгайтирмоқда. Ҳозирда бутун мамлакат бўйлаб экстремистларга қарши кенг кўламдаги операциялар ўтказилмоқда.


Алкоголь маҳсулотлари нархи 1 январдан қимматлашади – Газета.uz\nАлкоголь маҳсулотлари нархи 1 январдан қимматлашади\nМолия вазирлиги ва Давлат солиқ қўмитаси алкоголь маҳсулотларининг янги нархини тасдиқлади.\nLotinchada 6 декабр 2016, 14:40 Иқтисодиёт\n2017 йил 1 январдан Ўзбекистонда алкоголь маҳсулотларининг (пивадан ташқари) корхона белгилаган-улгуржи ва чакана энг паст нархлари ошади.\nЯнги нархлар Молия вазирлиги ва Давлат солиқ қўмитасининг биргаликдаги қарорида тасдиқланган, дея хабар бермоқда Norma.uz.\nИшлаб чиқарувчилар учун винонинг корхона белгилаган-улгуржи нархининг энг паст кўрсаткичи бир литри учун 4500 дан 5400 сўмгача (16,6%), энг арзон чакана қиймати 5400 дан 6500 сўмгача (16,9%) оширилди.\nАроқ ва бошқа алкоголь маҳсулотларининг корхона белгилаган-улгуржи нархининг энг паст миқдори аввалги 10550 сўм ўрнига 12900 сўм (18,6%), чакана нарх эса — 12600 ўрнига 15500 сўм (18,7%) этиб белгиланди.\nКонякнинг энг паст корхона белгилаган-улгуржи нархи 13900 ўрнига 17200 (19,2%), чакана нархлар эса 16700 ўрнига 20600 сўмга (+18,9%) кўтарилди.\nАлкоголь маҳсулотларининг энг арзон нархлари алкоголь маҳсулотларини ноқонуний ишлаб чиқариш ва сотишга йўл қўймаслик мақсадида ўрнатилмоқда. Алкоголь маҳсулотларини бундан арзон баҳога сотиш тақиқланади.\nИшлаб чиқарувчи компаниялар ва чакана савдо корхоналарининг алкоголь маҳсулотларини белгиланган нархлардан арзонга сотиши жарима жазосига, айбдор шахслар эса жавобгарликка тортилишига сабаб бўлади.\n«Газета.uz» 5 896


26 май 2022, Тошкент вақти: 03:50\nҚирғизистон президенти Садир Жапаров 15 март куни Озодлик радиоси қирғиз хизматига берган эксклюзив интервьюсида Ўзбекистон билан муносабатларга ҳам тўхталиб ўтди.\nСадир Жапаров интервью давомида Ўзбекистондаги иқтисодий ривожланишга суқланганини айтди ҳамда яқин уч ой ичида барча чегара муаммолари ҳал этилишини, жумладан, қўшни давлат билан чегарадаги барча назорат-ўтказиш пунтклари очилишини таъкидлади.\nАйни пайтда президент Ўзбекистоннинг Сўх анклавига Қирғизистон ҳудудидан йўлак очиб беришга келишилгани тўғрисида пайдо бўлган хабарларни ёлғон деб атади.\nСадир Жапаров 11-12 март кунлари Тошкентга қилган ташрифи натижаларига тўхталар экан, Ўзбекистон иқтисодиёти ривожланаётганига ҳаваси келганини айтди:\n“Кеча мен Ўзбекистонга борганда уялдим. Ишлаб чиқариш корхоналарини кўриб уялдим. Биз тиш ковлагич ишлаб чиқарувчи фабрика ҳам қурмабмиз, улар эса, самолёт чиқаришмоқда”.\nШундан келиб чиққан ҳолда, Садир Жапаров Ўзбекистон билан ҳамкорликда "Қамбарота-1" ГЭСини қуриш масаласида келишувга эришилганини, бу лойиҳа уч йил ичида ниҳоясига етказилишини айтди.\nПрездентнинг айтишича, Тошкент сафари доирасида томонлар чегараларни тўлиқ очиш масаласига алоҳида эътибор қаратган.\n“Ўзбекистон билан чегараларни тўлиқ очайлик, дедик. Халқларимиз аввалгидай борди-келди қилишсин, дедик. Бугунги кунда 7та чегара назорат ўтказиш пункти ёпиқ. Бу пунктларнинг барчаси очишга келишиб олдик. Бу борада ҳозир ишлар олиб борилмоқда. Худо хоҳласа, Ўзбекистон билан чегаралар тўлиқ очилади”,-деди Садир Жапаров.\nҚирғизистон раҳбари Ўзбекистон президенти Шавкат Мирзиёев билан чегараларни аниқлаш ишларини тўлиғича уч ой ичида якунлаш масаласида келишилганини ҳам билдирди.\nСадир Жапаров Ўзбекистон билан чегара масаласида ўта муаммоли ҳудудлар қолмаганини айтди. Унга кўра, 24-25 март кунлари Миллий хавфсизлик қўмитаси раиси Қамчибек Ташиев Тошкентга бориб, чегара бўйича тегишли ҳужжатларни имзолаб қайтади.\nҚирғизистон президенти интервью давомида ижтимоий тармоқларнинг қирғиз контентида кенг муҳокамага сабаб бўлаётган Сўх анклавига йўл очиш тўғрисидаги маълумотлар юзасидан ҳам гапириб ўтди.\n“Биз Сўхга авиақатнов очиб берамиз, дедик. Бундан ташқари чегарадаги назорат-ўтказиш пунктларигина очилади. Интернетда мухолифатчилар, фикри бузуқ одамлар “Сўхга йўлак берилар экан, йўл очиб берар экан, сув берар экан” деган нотўғри маълумотларни тарқатмоқда. Бу ёлғон. Ункур Тоо масаласига келсак, Шавкат Мирзиёев “Бу ҳудудни талашмаймиз, сизларга қарашли бўлса олаверинглар”, деб айтди, – деб билдирди Садир Жапаров.\nЎзбекистон ҳукумати Сўхга транспорт қатнови учун йўл очилиши ёки йўлак берилиши масаласида ҳозирча расман муносабат билдирмаган.\nАммо Фарғона вилояти ҳокими Хайрулло Бозоров ва Қирғизистон ҳукуматининг Боткен вилоятидаги мухтор вакили Омурбек Суваналиев Садир Жапаровнинг ташрифи якунларига кўра, вилоятларнинг чегара ҳудудида ўтиш пунктлари очилишини маълум қилган. Чегара пост хизмати дастлаб пиёдалар учун, уч ой ичида эса автомобиллар учун очилиши айтилган.\nБир неча кун олдин Қирғизистон Ўзбекистоннинг Сўх анклавига авиақатнов ва транспорт йўлаги очишга тайёр экани, айни пайтда Ўзбекистон Қирғизистон билан баҳсли бўлиб турган Унгартепа (Қирғизистонда Ункур Тоо дейилади) ҳудуди ўзиники экани тўғрисидаги даъвосидан воз кечиши тўғрисида президент матбуот хизмати тарқатган хабар ортидан қирғиз ижтимоий тармоғида турли норозиликлар пайдо бўлган эди.\nҚирғизистонликларнинг бир қисми Ахси туманидаги Унгартепа доимо Қирғизистон ҳудуди бўлганини иддао қилган ҳолда, президент маъмуриятининг бу маълумотини “тушунарсиз”, деб баҳолаган.\nҚирғизистон ва Ўзбекистоннинг Унгартепа юзасидан баҳси бир неча йил аввал икки давлат ўртасидаги муносабатларда кескинликни кучайтирган эди.\n2016 йилнинг 22 август куни Ўзбекистон Унгартепа ҳудудига иккита вертолётда 7 кишилик милиция десантини ташлаган, бунинг ортидан Бишкек 3 сентябрдан бошлаб Ўзбекистон билан чегараларини ёпиб қўйган эди. Натижада Ўзбекистоннинг Қирғизистондаги Сўх ҳамда Шоҳимардон эксклавлари қамал ҳолатига тушган.


ёхуд Қарши тумани Тинчлик маҳалласидаги ғавғо қачон тугайди?\nМўъжазгина қишлоқ бўлишига қарамай Пармитоннинг ўзига хос тарихи, маданий, маънавий қадриятлари бор. Аммо биз бугун улар ҳақида эмас, балки шу ҳудудда юзага келган ва аҳоли орасида можаро келтириб чиқараётган бир муаммо хусусида тўхталмоқчимиз.\nГап шундаки, 2005-2006 йиллардан бошлаб Пармитон қишлоғининг ўзлаштирилмаган ерларидан янги оилаларга якка тартибда уй-жой қуриш учун ер участкалари ажратила бошланган. Ўша пайтда бу иш маҳалла раиси, жамоа хўжалиги архитектори ва туман ҳокимлигидаги айрим масъуллар иштирокида ҳал қилиб қўяверилган. Шу боис уй-жой эгаларининг кўпчилиги тегишли ҳужжатларни ҳам олишмаган. Ҳатто 2008 йилнинг 1 январидан якка тартибда уй-жой қуриш учун ер участкалари кимошди савдоси орқали сотила бошлаганидан сўнг ҳам бу ерда эски тартиб давом этган.\nАна энди қолганлар ҳам ўзига тегишли жойдан иморат кўтариб, атрофни ҳовли-деворлар билан ўраб ола бошлагач, маҳалланинг Пармитон кўчасида яшовчи 22 та оила ғалати бир муаммога рўбарў келди. Уларнинг икки томони янги қурилган уй-жойлар, бир томони бийдек дала, яна бир томони қишлоқ қабристони, аҳоли учун йўл йўқ эди. Қарангки, аслида бу ер участкалари ноқонуний эгалланган деб эътироф этилган бўлса-да, ўз вақтида аҳоли уни ўша пайтдаги масъуллар орқали сотиб олишган, улар эса ҳатто йўл учун ҳам жой қолдирмасдан ерни пуллашган экан.\n- Бу бошида бизга йўл деб кўрсатилган ва йиллар давомида одамлар ўтиб-қайтиб юрган йўл устига 2019 йилнинг ёзида Шомурод Муқимов исмли киши уй қуриб олиб, 22 та оила қамровда қолиб кетганимиздан сўнг маълум бўлди, - дейди аҳоли вакилларидан бири Ғолиб Қиличев. - Мана энди ўз уйимизга қабристоннинг кичик дарвозаси орқали кириб чиқаяпмиз. Катта дарвоза доим берк туради, машинада киришнинг иложи йўқ. Ҳатто фавқулодда ҳолатларда ҳам кўчамизга техника кира олмайди. Муаммони ҳал қилишни сўраб бормаган идорамиз қолмади, лекин қуруқ ваъдалардан бошқа жавоб бўлмаяпти.\n- Яқинда ёш боламнинг иситмаси кўтарилиб, тоби қочиб қолди, - дейди шу кўчада яшовчи Зарнигор Азизова. - "Тез ёрдам"га қўнғироқ қилдик, шифокорлар қабристон дарвозасигача келишди, аммо бу томонга ўта олишмади. Ярим тун, вақт кетаяпти, касал ётган болани кўтариб, машинага қадар олиб бордик. Натижада йўлда боламнинг аҳволи янада оғирлашиб қолди.\n- Қабристоннинг дарвозаси орқали кириб-чиқишимиз фарзандларимизнинг руҳиятига ҳам салбий таъсир этмоқда, - дейди бизга мурожаат қилган аёллардан яна бири. - "Она, биз қабристонда яшаймизми?", деб сўрашади. Кўчада кимдир шундай деган-да. Юрагим куйиб кетади буни эшитиб. Ахир бир пайтлар шуларнинг бахтини, келажагини ўйлаб, болаларимиз яхши, фаровон яшасин деб шу жойдан ер олиб, қанча машаққатлар билан уй қургандик. Мана энди қаерда яшаётганимизни биров билиб қолишидан уяламиз, бировга бизникига боринг дейишга истиҳола қиламиз. Аҳволимизни кўрмасин деймиз.\nАслида мурожаатни ўрганиш учун маҳаллага боргунимизга қадар муаммонинг бу қадар жиддийлигини ўйламаган эдик. Одамларнинг ёниб-куйиб гапиришидан, уларнинг умидсиз ва ҳорғин нигоҳларидан англадикки, аҳолига чиндан ҳам қийин. Йиғлаган кўйи вазиятни тушунтиришга уринаётган аёллардан бири дастлаб мазаси бўлмаётганини айтиб, кутилмаганда ҳушини йўқотди. Кимдир "тез ёрдам"га қўнғироқ қилди, кимдир аёлга ёрдам кўрсатишга уринди. Орадан бироз ўтиб "Тез ёрдам" машинаси етиб келди, аммо у кўча бошида, қабристон дарвозаси ёнида тўхтаб, кутиб турарди.\nАввалига бизга ҳамроҳлик қилаётган маҳалла раиси, сўнг котиби кимгадир (билишимизча қабристон қоровулига) телефон қилиб, тезда дарвозани очишини сўради, аммо... Дарвоза очилавермагач, шифокорлар машинани ташлаб, қолган йўлга пиёда боришди ва аёлга тиббий ёрдам кўрсатилди.\n- Менинг ҳам иш бошлаганимга энди бир ойдан ўтди, - дейди Тинчлик маҳалла фуқаролар йиғини раиси Самандар Сатторов. - Муаммонинг жиддийлигидан хабарим бор. Аҳоли аввалги раисларга ҳам шу масалада кўп мурожаат қилган экан. Менга ҳам бир ой ичида икки-уч марта чиқишди. Котиб ҳамда ҳудуд профилактика нозири билан келиб, вазиятни ўргандик. Аҳоли "Йўлнинг устига уй қуриб олди" деб шикоят қилаётган фуқаронинг қўлида ҳам ҳужжатлари бор. Ер унга ҳам қонуний тартибда берилган. Шундай бўлгач, бу муаммони ҳал қилишга маҳалланинг ваколати етмайди. Аммо биз барибир қараб турганимиз йўқ. Ўтган ҳафта шахсан ўзим туман қурилиш бўлимидан вакил чақириб, шу муаммони ҳал қилиб беришини сўрадим. Исмоил Поёнов исм-шарифли мутахассис келиб, ҳолатни ўрганди. Сўнг "ҳозир маҳалланинг "генплан"и йўқ, шуни вилоятдан топиб, қараб чиқишим керак" деганча кетди-ю, қайтиб келгани йўқ. Яна бошқа масъулларга чиқишга ҳам ҳаракат қилаяпмиз.\nХўш, энди нима бўлади? Нега бу жойдан ер участкалари ажратилаётганда йўл учун жой қолдирилмаган? Бунинг учун ким жавоб беради? Муаммони ким ҳал қилади?\nШу ва шунга ўхшаш саволлар билан Қарши тумани қурилиш бўлими мутахассиси Исмоил Поёновга мурожаат қилдик.\n- Тўғри, ўзим ҳам бориб муаммони ўрганган эдим, - дейди у. - Аввал уй-жой қуриш учун ер участкалари жамоа хўжалиги архитектори томонидан ажратилиб, сўнг қарор чиқариб берилаверган. Билишимча, бу ерларни шу вақтда хўжаликда архитектор бўлиб ишлаган Эркин Қораев исмли киши ажратган. Маҳалланинг "генплан"и ҳам ўша кишида қолиб кетган. Энди сўрасак, ўша пайтда топшириб юборганман, дейди. Бермайди. Хуллас, бизда ҳозир маҳалланинг "генплан"и йўқ. Йўл қаерда бўлиши керак, қаер аҳоли яшаши учун, қаер қишлоқ хўжалиги учун ажратилган жой - билмаяпмиз. "Генплан" бўлганида эди, муаммога дарров аниқлик киритса бўларди.\nМутасадди билан кейинги савол-жавобимиз шу тахлитда бўлди:\n- Хўп, шу вазиятда муаммони ким ҳал қилиши керак?\n- Биз ҳал қиламиз, лекин ҳозир қўлимизда "генплан" бўлмагач...\n- Бутун бир маҳалланинг "генплан"и бўлмаслиги мумкинми?\n- Мумкин эмас, аммо Эркин Қораев бизга топширмаган-да.\n- Унда нега ўша кишининг "генплан"ни йўқотгани ёки яшириб келаётгани устидан чора кўришни сўраб бирор ваколатли органга мурожаат қилмаяпсизлар?\nХуллас, масъулдан муаммога ечим бўладиган жавоб ололмагач, кейинги куни туман ҳокимлигига йўл олдик. Қарши тумани ҳокимлиги бош мутахассиси Исмоил Мадатов, туман архитектори Жасур Ғаниев ҳамда маҳалла фуқаролар йиғини масъуллари иштирокида ҳолатни жойига бориб ўргандик. Фуқароларнинг арзлари тингланди, ҳар икки томоннинг муносабатлари эшитилди, ноқонуний қурилди, деб айтилаётган уй-жойларнинг эгалик ҳуқуқини тасдиқловчи ҳужжатлари текширилиб, ер майдонларининг ҳужжатга мувофиқлиги кўриб чиқилди.\nЯкунда эса масалага ечим бўла оладиган иккита хулосага келинди.\nБиринчиси, қабристон дарвозаси ноқонуний қурилган. Кадастр ҳужжатларига кўра, дарвоза анча орқароқдан бўлиши керак. Шунда йўл ҳам очилади ва аҳолининг ўтиб-қайтиши учун муаммо туғилмайди. Бу борада иштирокчилар томонидан тегишли далолатнома тузилиб, шу ернинг ўзида имзоланди. Туман ҳокимлиги бош мутахассиси Исмоил Мадатовнинг ваъда беришича, далолатномага ҳоким аризаси ҳам қўшилиб, судга топширилади. Чунки фақат суд қарорига асосангина қабристон дарвозаси бузилиши ва орқароққа сурилиши мумкин.\nИккинчи ечим эса ўрганиш жараёнида Ш.Умидов исм-шарифли фуқаро 10 сотихдан ошиқ ер майдонидан эгалик қилиш ҳуқуқини берувчи ҳужжатлари бўлмасдан фойдаланиб келаётгани аниқланди. Тушунтириш ишларидан сўнг у ернинг бир қисмини йўл учун беришга розилигини билдирди. Ҳокимлик вакилларининг айтишича, бу йўл узоғи билан уч-тўрт кун ичида очиб берилади.\nХуллас, бир йилдан ошиқ вақт давомида йўлсиз қолиб, бу муаммога ҳеч қаердан нажот топа олмай келаётган Пармитон кўчаси аҳли бир эмас, икки йўлга эга бўладиган бўлди. Аммо бу ҳозирча масъулларнинг ваъдаси, холос. Ваъданинг амалга ошиши ёки аввалгилари каби ерда қолиб кетишини эса вақт кўрсатади. Демак, воқеани кузатишда давом этамиз.


Бугун Суперлига-2020 старт олади. "Пахтакор" стадиони 1-турнинг марказий ўйинига тайёр ГАЛЕРЕЯ / CHAMPIONAT.asia\n14:232011 йил. Энг қиммат футболчилардан тузилган размий жамоа 0 14:15“Сўғдиёна” ПФК хайрли ишга қўл урди 1 14:05"Битта форма". Қайси футболчи хаёлингизга келди? 8 14:04Киберспорт (CS GO). Бугун таркибида ўзбекистонлик бўлган Virtus.pro французларга қарши ўйнайди 3 14:01Интервью. Илҳом Юнусов: "Ҳозир инсонларда оқибат йўқолиб кетган..." 1 14:00Olamsport: МакГрегор Хабибни алмаштиришга тайёр, UFC чемпиони уй қамоғига маҳкум қилинди ва бошқа хабарлар 0 13:49Жаҳон чемпионатларида ўзини кўрсатган 5 нафар осиёлик футболчи 3 13:45Футболчиларимиздан карантин вақтидаги хайриялар 3 13:45"Эвертон" шов-шувли трансферларни амалга оширмоқчи 0 13:25"Матч ТВ" Беларусь чемпионати трансляцияси учун қанча тўлаши маълум бўлди 3 13:03Ван Дейк фаолиятидаги энг қийин рақиб ким эканлигини айтди 8 12:41Суперлига-2019ни ёдга оламиз. Тўпли Кримец, йиртиқ форма, қувонаётган Қувондиқ, кийимсиз Владимир 6 12:34"Энг тез лига". Элдор Шомуродов бугун навбатдаги ўйинини ўтказади 5 12:15Тарихда бугун: Жепаров ва Кападзеси бор "Локо" пастга шўнғий бошлаган "Нефтчи"га қарши. ФОТОМАҚОЛА 6 12:05"Битта форма". Қайси футболчи хаёлингизга келди? 23\nБугун Суперлига-2020 старт олади. "Пахтакор" стадиони 1-турнинг марказий ўйинига тайёр ГАЛЕРЕЯ\nБугун Суперлига-2020 старт олади.\nМавсумни амалдаги чемпион "Пахтакор" ҳамда Наманганнинг "Навбаҳор" жамоалари ўртасидаги баҳс бошлаб беради.\n"Пахтакор" стадиони дастлабки турнинг марказий тўқнашувига тайёр. Сайтимиз фотосуратчиси Жаҳонгир Файзуллаевнинг стадиондан олган қаноқ суратларини томоша қилинг.\nСуперлига-2019ни ёдга оламиз. Тўпли Кримец, йиртиқ форма, қувонаётган Қувондиқ, кийимсиз Владимир 6\n"Фанат Суперлига". Учинчи турдан кейинги мусобақа жадвали ва 4-тур анонси 14\n27 фев 14:43:47\nBu galereya faqat paxtakor muhlislari uchunmi\nСтадион уйинга тайёр деб чимини курсатишяпти, нима сиз учун стадион атрофидаги гулларни хам расмга олиб курсатсинми\n27 фев 14:30:35\nПахтакор шубха гумонга жой колдирма факат галаба\n27 фев 14:53:29\nchiroyli shiddatli tomoshabop oyin bo'lsin ikkala jamoaga omad\n27 фев 15:02:40\nВай блин емгир йукку пахтакорга кийин буладиев\n27 фев 14:53:16\n27 фев 14:53:14\nELYORBEK_FCB фойдаланувчининг фикрига жавоб бериш\nNamanganda yomğir Toshkenda qanaqa havo\nКуёш бор, аммо корни совуги бор..\n27 фев 14:45:57\nБиринчи ўйини ким ғалаба билан бошласа йил бўйи шундай бўлади.\n27 фев 14:34:22\n27 фев 14:34:18\nAvvalari qaynoq galeriya bo'lardi hozir qanoq bo'lib qolibdi\n27 фев 14:33:38\nНавбахор га омад\n27 фев 14:31:13\nOlgʻa navbahor shuncha muhlislar uchun ham gʻalaba qozonish shart\n27 фев 15:03:26\nМана 25 йилдан бери Пахтакор факат утган йили уз кучи хисобига чемпион булди!Нихоят Узбекистон фудболини оркага тортиб келаетган клуб узгарди!У секин асталик билан булсада мухлислар сонини ошириб бориши аник!Агар тугри йулдан огишмай борса гирромликлардан бутунлай воз кечса Пахтакорга албатта бутун Узбекистон мухлислик килади!\n27 фев 14:51:30\nБугун Навбахордан куп нарса талаб килиш ахмокликдир!Деарли янгиланган таркиб расмий уйинларда бу йил биринчиси!Агар маглубиятга учраса ажабланиш булмасин!Пахтакор утган йилгидан кучлирок куринди!Яна билмадим лекин бугун Рахтакорга кийин булиши аник!\n27 фев 15:17:49\nБумбуш стадионда уйин буса кере хар доимгиде\n27 фев 15:04:24\n300 одам кирса керак уйинга.


09.01.2020 – Дарё уз Янгиликлар\n09.01.2020\tСиёсат Comments Off on 9.\tФайли 16-17.jpeg ки замима шудааст дар он сурат симхои овезон омадаги ва имконияти кур кардани хамон кабелхои кашолшударо медидед.\nАввал хабар килинганидек, Кашкадарё вилояти хокими вазифасини бажарувчи Зойир Мирзаев ОАВ ходимлари ва блогерлар иштирокдаги брифингда 2019 йил якунлари ва 2020 йилга багишланган режалар хусусида маълумот берди. Таъкидланишича, Кашкадарё вилоятининг республика ялпи ички махсулотдаги улуши 7,3 фоизни, саноат махсулотларида 6,1 фоизни, кишлок хужалигида 9,5 фоизни, чакана савдо айланмасида 6,1 фоизни …\nИлон Маск Хитойда Tesla заводи очилишида раксга тушиб кетди (видео)\n09.01.2020\tЖахон Comments Off on Илон Маск Хитойда Tesla заводи очилишида раксга тушиб кетди (видео)\nTesla компанияси рахбари Илон Маск компаниянинг Шанхай якинидаги заводи очилиши маросимида узининг “раккослик кирраларини” намойиш килди. Маскнинг сахнада раксга тушиши видеоси Bloomberg ахборот агентлигининг YouTube-каналида эълон килинган. Бир йилдан камрок вакт ичида куриб битказилган завод Tesla Model 3 седанларини декабрь охирида уз ходимларига сота бошлаган. 7 январда эса машиналарнинг барча истовчиларга …\nАхолининг сувдан фойдаланганлик учун карзи 410 млрд сумдан ортик. Янги хисоблагичлар урнатилади\n09.01.2020\tЖамият Comments Off on Ахолининг сувдан фойдаланганлик учун карзи 410 млрд сумдан ортик. Янги хисоблагичлар урнатилади\nУзбекистонда сувдан фойдаланганлик учун ахоли томонидан карздорлик микдори хамон йириклигича колмокда. Бугунги кунда у 411 млрд сумни ташкил этмокда. Бу хакда Халкаро Пресс-клубнинг навбатдаги сессияси чогида маълум килинди. «Сув учун пул йигиш яна вазирлик тизимига кайтарилди. Барча вилоятларда биллинг тизимлари йулга куйилди. Шу билан бирга, Узбекистонда сув энг арзон булиб …\n09.01.2020\tСпорт Comments Off on «Барса» ва «Реал» Испания Суперкубоги учун таркибини эълон килди. Таркибда йукотишлар бор\n8-9 январь кунлари янги форматда утказиладиган Испания Суперкубогининг ярим финал учрашувлари утказилади. Саудия Арабистонида утадиган Суперкубок бахслари ярим финал ва финалдан иборат булади. Чоршанба окшомида «Реал» – «Валенсия», пайшанбадан жумага утар кечаси эса «Барселона» – «Атлетико» ярим финал бахси урин олган. «Барселона» ва «Реал» клублари Суперкубок учун Саудия Арабистонига йул …\nТошкентда январь ойида квартиралар нархи 2 фоизга ошди


Автор: megadunyo 0 Комментариев вулқон, кўл, лава, тутун\nБизга маълум вулқонларнинг деярли барчаси қадимдан мавжуд. Вулқон вужудга келишини кўриш камдан кам кишиларга насиб этган.\nМексиканинг пойтахти Мехикодан 320 километр ғарбда, Тинч океан соҳилидан унча узоқ бўлмаган Парикутин қишлоғида яшовчи Полида исмли деҳқон 1943-йилда ажойиб бир ҳодисанинг гувоҳи бўлади.\nШу йили 5-февралда қишлоқ атрофидаги жойлар тўсатдан силкина бошлайди, кейинги кунларда ҳам ер силкиниши тез-тез такрорланиб туради. 12-февралда силкинишлар сони орта бориб, бир ҳафта ичида 360 марта ер силкинади.\n20-февралда соат 4 ларда даласидаги маккажўхориларини парвариш қилиб юрган Полида кичкина бир чуқурдан тутун чиқаётганини пайқайди. Полида «Гулханни ўчирмаган эканман», деб ўйлаб чуқурга яқин борса, тутуннинг ер остидан, бир неча сантиметр катталикдаги тешикдан чиқаётганини кўради ва чуқурни тошлар билан кўмиб ташлайди. Бир қанча вақтдан кейин ер ёрилиб, ёриқдан тутун бурқкаб чиқиб осмонга тик кўтарилади. Тутун билан бирга кул ва тошлар ҳам отилиб чиқа бошлайди. Қаттиқ вишиллаган овоз эшитилибди, ҳаммаёқни олтингугурт ҳиди тутиб кетади. Кўп ўтмай гумбурлаган овоз эшитилиб, дарахтлар тебранади, чуқурча атрофидаги ер кўпчиб чиқади. Ярим кечада отилиш овозлари кучаяди, ёриқ кенгаяди, ундан аланга кўрина бошлайди. 21-феврал куни даладаги буюмларини йиғиштираётганида даланинг ҳалиги бўртиб чиққан жойида баландлиги 30 метр келадиган тепа ҳосил бўлиб қолганини кўриб ҳайрон бўлади. Унинг тепасидаги кратердан чўғдай қизиган тошлар, паға-паға буғ ва тутун отилиб чиқа бошлайди.\n24-февралда буғ ва тошлар отилиши зўраяди. 25-февралда кратернинг шарқ томонидан лава оқиб чиқа бошлайди. Лава оқимининг қалинлиги 5—6 метрни, оқиш тезлиги соатига 3 километрни ташкил этади. Вулқон конуси тобора баландлашиб, 160 метрга этади. Кўп ўтмай лава икки қишлоқни вайрон қилади, 12 километр наридаги Сан-Хуан шаҳригача етиб боради, атрофдаги экин ва ўрмонлар кул остида қолади.\nВулқондарр 1946-йилгача лава чиқиб туради. 1946-йилда лава чиқиши сусаяди, лекин кул буралиб чиқиб тураверади. Вулқоннинг баландлиги 500 метрга этади.\nПарикутин деб ном олган бу вулқоннинг отилиши 1948-йилда аста-секин сусаяди. Полиданинг экин майдони қалинлиги 90 метр келадиган лава, тош ва кул қатлами остида қолади. Вулқон фаолияти ҳамон давом этмоқда.


ХОТИН-ҚИЗЛАР ФАОЛЛИГИ - Ўзбекистон овози газетаси\nНавоий вилоятида «Кучли ижтимоий сиёсат — хотин-қизлар турмуш фаровонлигини оширишнинг муҳим омили» мавзусида давра суҳбати бЎлиб ўтди. Унда сўзга чиққанлар мамлакатимизда хотин-қизларни ҳар томонлама қўллаб-қувватлаш, уларнинг иқтидор ва истеъдодларини рўёбга чиқариш борасида олиб борилаётган кенг қамровли ислоҳотларга тўхталиб ўтишди.\n— Бугун жамият равнақида хотин-қизлар фаоллиги ортмоқда, — деди ЎзХДП Навоий вилоят Кенгаши раиси Акмал Асатов. — Бу жараёнда партиямиз иштироки ҳам кучайиб бормоқда. Хусусан, жорий йилнинг шу давригача вилоятимизда хотин-қизларнинг ижтимоий-сиёсий фаоллигини оширишга қаратилган 60 дан ортиқ спорт тадбири, 100 га яқин сиёсий ўқув ташкил этилди. Партиямиз томонидан аёллар бандлигини таъминлаш, уларни касаначилик ва оилавий тадбиркорликка жалб этишга қаратилган лойиҳалар асосида 22 нафар хотин-қизга мутахассислиги асосида ишга жойлашишига кўмаклашилди.\n— Инсон ва унинг манфаати устувор саналган юртимизда аёлларнинг меҳнат қилиши учун керакли имкониятлар яратилмоқда, — деди ЎзХДП Марказий Кенгаши сектор мудири Гулшан Асатова. — Мамлакатимиз бўйлаб ЎзХДП аъзолари сони 400 мингга етган бўлса, уларнинг 185 минг нафарини хотин-қизлар ташкил этади. Ҳозирда партиямиз ташаббуси билан юртимиз ҳудудларида «Маҳалла — аҳолини манзилли ижтимоий қўллаб-қувватлаш маркази», «Ижтимоий ҳимоядан — ижтимоий фаоллик сари», «Коллеждан — корхонага» лойиҳалари асосида хотин-қизлар манфаатларини ҳимоя қилишга қаратилган кўплаб тадбирлар бўлиб ўтяпти. Айниқса, бундай тадбирларни энг чекка ҳудудларда ўтказиш, қишлоқларда истиқомат қилувчи аёлларни ижтимоий ҳимоя қилиш масаласига эътибор қаратяпмиз.\nТадбир сўнггида хотин-қизларни ижтимоий ҳимоя қилишга қаратилган ишлар кўламини янада кенгайтириш бўйича чора-тадбирлар белгиланди.\nАндижон вилоятида ҳам шу мавзудаги давра суҳбатлари, турли тадбирлар бўлиб ўтмоқда. ЎзХДП Марказий Кенгаши ҳамда вилоят партия кенгаши томонидан ўтказилган семинарда депутатлар, партия фаоллари, фахрийлар ҳамда жамоатчилик вакиллари иштирок этди. Унда сўзга чиққанлар жамиятда хотин-қизлар фаоллигини ошириш борасидаги ишлар хусусида сўз юритишди.\nЎзХДП Марказий Кенгаши бўлим мудири Назира Матёқубова бу борада ўтказилаётган тадбирларнинг мазмун-моҳияти, мақсад-вазифалари хусусида тўхталиб ўтди. Юртимизнинг чекка ҳудудларида истиқомат қилувчи хотин-қизларнинг жамиятда муносиб ўринга эга бўлиши учун яқиндан кўмаклашиш, уларнинг ислоҳотларга дахлдорлигини янада ошириш лозимлигини таъкидлади.\nЎзХДП Андижон вилоят кенгаши раиси Абдулҳамид Нурматов истиқлол йилларида хотин-қизларни ҳар томонлама қўллаб-қувватлаш, турмуш шароитини янада яхшилаш, имтиёзлар яратиш борасида олиб борилаётган кенг кўламли чора-тадбирлар ҳақида сўз юритди. Уларнинг сиёсий жараёнларда фаол иштирокини таъминлаш, электоратимиз вакилларининг қизиқиш ва интилишларини рағбатлантириш долзарб вазифа эканини таъкидлади.\nПартия тизимида фаол ва самарали меҳнат қилаётган 30 нафар опа-синглимиз ЎзХДП Марказий Кенгашининг ташаккурномаси ва эсдалик совғалари билан тақдирланди. Шу куни 160 нафар хотин-қизга ЎзХДПга аъзолик гувоҳномалари топширилди.


“Ўзбек Мавроди”сидан жабрланганларга 105 та автомобил қайтариб берилди - Фарғона.Ру ахборот агентлиги\n“Ўзбек Мавроди”сидан жабрланганларга 105 та автомобил қайтариб берилди\n05.02.2018 17:33 msk\nЭгаларига қайтарилган автомобиллардан бири. “Узбекистан 24” телеканалидан кадр\nЎзбекистонда мамлакатдаги энг йирик молиявий пирамида яратган Аҳмадбой Турсунбоев ҳаракатларидан жабрланган одамларга автомобиллари қайтариб берилди. Бу ҳақда 31 январь куни “Ўзбекистон 24” телеканали хабар берди.\nҲуқуқни муҳофаза қилиш органлари турли русумлардаги 105 енгил автомашиналарни эгаларига қайтариб бердилар. Одамлар бу автомобилларнинг пулини кейинроқ икки баробар нархида қайтариш шарти билан Турсунбоевга бергандилар.\nЭслатиб ўтамиз, Аҳмадбой Турсунбоев “Чиноз ҳалол чорва” ва “Чиноз автоҳамкор” компанияларини тузиб, одамлардан омонатга пул ёки моддий бойликларни қабул қилиб, 100 фоиз йиллик устама ҳақи билан қайтаришни ваъда қилган. Пирамида барпо этилганидан бери беш йил давомида бир неча ўн минглаб ўзбекистонликлар Турсунбоев билан олди-берди қилдилар.\nОмонатчиларга фақат тилхат берилар, унда агар Аҳмадбойга қарши жиноий таъқиб бошланса, ҳибсга олиш ёки бошқача форс-мажор ҳолат пайдо бўлса, омонатчилар Турсунбоевнинг қариндошлари ва яқинларидан товон пули талаб қилмасликлари шарт қилиб қўйиларди.\nТурсунбоев 2016 йил июлида фирибгарлик, товламачилик, алдов ёки ишончни суистеъмол қилиш йўли билан мулкини ўзлаштириш, валюта сақлаш, яшириш ва сотишда айблов билан қўлга олинган. Ҳозирча Аҳмадбой ва унинг шерикларига қарши ҳукм чиқарилгани тўғрисида хабар йўқ.


Автор: admin 0 Комментариев араблар, аҳолиси, Бахрайн, дини, Манами, пул бирлиги, сиёсий тизими, қироллик\nБаҳрайн қироллиги — Араблар дунёсидаги ягона орол мамлакат ҳисобланади.\nРасмий номланиши Бахрайн Қироллига\nМустақиллик куни 1971 йил 15 август (Буюк Британия мустамлакаси бўлган)\nЙирик шаҳарлари Манама, Мухаррак, Рифаа, Иса\nМайдони 690 км.кв (дунёда 175-ўринда)\nАҳоли сони (2005) 715,8 минг киши (дунёда 157-ўринда)\nЗичлига 1 км.кв.га 1037,4 киши\nПул бирлиги Бахрайн динори (ВНDкод 048)\nТелефон коди +973\nСоат миллари UTC+3\nГеографик жойлашуви. Баҳрайн, Саудия Арабистон ва шарқла жойлашган Қатар ўртасидаги Форс буғозининг ғарбий кисмидаги ягона архипелагда мавжуд бўлган давлатдир. Архипелаг таркибига ягона бўлган, йирик Баҳрайн ороли ва бошқа майда 32 та оролчалар киради. Баҳрайн, Арабистон ярим ороли билан узунлиги тахминан 25 км келадиган Кинг-Фахд-Козуэй кўприги билан боғланган. Иқлими — тропикдан, субтропикка ўтувчи, денгизлидир. Қишдаги ўртача ҳарорат: +17°С атрофида, ёзда: +33—37°С атрофида бўлади, аммо шунга қарамай ҳаво ҳарорати куни бўйи қишда: +26 ° С гача, ёзда эса: +42-45° С даражагача кўтарилиши мумкин. Ҳаво намлиги ўта юқори — йилига тахминан 8 ой 100 % гача, қолган ойлар: 67—95 % гача кўтарилиши мумкин. Мамлакат релъефи текисликлардан иборатдир. Баҳрайннинг катта қисмларини тошли ва қумли чўллар эгаллайди. Жануб ва жануби-ғарбдаги қирғоқ бўйи худудлари кенг чангалзорлар билан қоплангандир. Ер ости сувларининг кўплиги туфайли оролда ўсимликларнинг 200 га яқин тури ва кўплаб чўл жониворлари яшаб келади. Бахрайннинг қирғоқ чизиғи теккис ва чўллидир. Қирғоқбўйи сувларда 400 га яқин балиқ турлари ва шу жумладан, 200 га яқин кораллар турлари бордир.\nМаъмурий тақсимланиши. Маъмурий жиҳатдан Манамадан бошқариладиган 12 муниципалитетлар (манатик)ларга бўлинади.\nАҳолиси ва дини. Аҳолининг катга қисмини араблар (азалдан истиқомат қилиб келган, маҳаллий Баҳрайнликлар — 62,4 %) шунингдек, Эрон, Ҳиндистон ва Покистон мамлакатларидан чиққанлар ташкил этади. Расмий тили — арабча. Давлат дини: ислом дини, чет элликларни (тахминан 60 % — мусулмон, шяликлар, 40 % ни — суннийлар ташкил этади.) қўшганда — 81,2 % ни ташкил этади. Шунингдек, мамлакатда христианлар (9 % гача) ва бошқа конфессия вакиллари ҳам истиқомат қилишади.\nСиёсий тизим. Баҳрайн мамлакати – конституцион монархияга асослангандир (авлоддан-авлодга қолиб келадиган амирлик). Ал Халифа сулоласи 1783 йилдан бери Баҳрайнга бошчилик қилиб келади. 1992 йилнинг декабрь ойида маслаҳат кенгаши (Шура кенгаши) таъсис этилган эди. Кенгаш, Амир ва ҳукуматга ташқи ва ички сиёсат бўйича тавсиялар беришга йўналтирилган. Ижроия ҳокимиятини Бош вазир (Амирншг акаси) бошчилигидаги Вазирлар Маҳкамаси юритади. Мамлакатда-сиёсий партиялар таъқиқ остига олинган. Баҳрайн Миллий фронти ва Баҳрайн Миллий озодлик фронти ноқонуний равишда фаолият юритишади. Бахрайн — БМТ, Араб мамлакатлари лигаси, Форс бўғози араб мамлакатлари Кенгаши, Нефтни экспорт қилувчи араб мамлакатлари ва Ислом конференцияси ташкилотларининг аъзоси ҳисобланади.\nИқтисодиёти. Нефть қазиб олиш ва уни қайта ишлаш — мамлакат иқтисодиётини асосини ташкил этади. Мамлакатда нефткимё саноати ва бутан ҳамда пропан ишлаб чиқариш учун, хом-ашё сифатида ишлатилаётган табиий газнинг жудаям йирик заҳиралари мавжуддир. Шунингдек, мамлакатда, кемасозлик, нефткимё, цемент ишлаб-чиқариш ва бошқа корхоналар жудаям кўп. Баҳрайн — халқаро банк маркази ҳисобланади. Туризм, қишлоқ хўжалиги, қорамолчилик кенг ривожланган. Экспорт учун: нефть маҳсулотлари, алюмин, пластмасса, дур, шунингдек қисқичбақа етказиб берилади. Импорт орқали: озиқ-овқат маҳсулотлари, истеъмол моллари ва уни, кейин қайта ишлаш учун керак бўладиган хом нефть. Асосий ташқи савдо ҳамкорларига: Саудия Арабистони, АҚШ, Буюк Британия, Япония, Германия, БАА, Ҳиндистон, Канада ва Сингапур киради. Бахрайн, АҚШ ва Европа молларини осиё мамлакатларига қайта экспорт қилиш ишлари билан фаол шуғулланади.\nТарихи. Баҳрайнда археологлар, палеолит даврига оид бўлган ибтидоий одам изларини қазиб топишган. Эрр.авв. III-минг йилликда бу ерларда жудаям кенг ривожланган цивилизация жойлашган бўлган, шунинг учун бу ерда ибтидоий одам излари кўплаб топилади. Эрр.авв. IV-III мингйиллиқда Бахрайн Дилмун давлати таркибига кирган. VII асрда Баҳрайн Араб халифалигига қўшилган ва шундап сўнг ислом дини тарқала бошланган. 1541 йили Баҳрайн худудлари португалияликлар томонидан босиб олинади, 1602 йили эса орол қайтадан форсларнинг қўлига ўтади. XIX асрда Баҳрайн Буюк Британия протекторати бўлади. 1934 йили Баҳрайн ва Буюк Британия ўзаро “махсус келишув” билан боғланган эди. 1971 йил 15-август куни, Баҳрайн мамлакати мустақил давлат деб эълон қилинди. Эрон ва Ироқ мамлакатларининг Форс бўғози ҳудудида буткул гегемонияни ўрнатишига жавобан, Баҳрайн Саудия Арабистони, Омон, Қувайт, БАА ва Қатар мамлакатлари билан ҳамкорликда 1981 йили Форс бўғози мамлакатлари ҳамкорлик кенгашига асос солдилар.


Лавозимидан воз кечган сайёҳ ёки Американи Америго номлаганми? – HURRIYAT\n8 oy oldin behzod 56\nОлам ва одам\nАмериканинг кашф этилиши деганда, албатта, кўз олдимизга буюк сайёҳ Христофор Колумб келади. Аммо тақдирнинг ўйинини қарангки, Х.Колумб ўзи кашф этган ерларни Ҳиндистон деб ўйлаб, ҳеч бир асарида “Янги дунё” деб атамаган. Янги қитъани номлаш эса буюк сайёҳнинг замондоши, флоренциялик Америго Веспуччининг замондошлари чекига тушганди. У Колумбдан кейин қадами етган бепоён ерларни хотира дафтарига ёзар экан, битикларида бутунлай янги заминни таърифлаган эди…\nАмериго Веспуччи 1454 йил 9 мартда Италиянинг Флоренция шаҳрида туғилган. Унинг амакиси Гвидо Антонио Веспуччи 1478-1480 йилларда Флоренциянинг Париждаги элчиси эди. У амакисининг таклифи билан элчихонада фаолият олиб боради. Аммо қисматни қарангки, Францияга турли мамлакатлардан келган элчилар билан мулоқотлар чоғида ёш Америгода узоқ ўлкаларга саёҳат қилиш орзуси уйғонади.\nА.Веспуччи ўз орзусини амалга ошириш учун лавозимидан бўшаб, Испаниянинг Севилья шаҳрида жойлашган флоренциялик Ж.Берардининг савдо уйига хизматга киради. Ж.Берардининг вафотидан кейин, яъни 1495 йилда А.Веспуччи савдо уйи раҳбари вазифасини эгаллайди. Испан ҳукумати 1495 йилда Х.Колумб билан алоқаларини тўхтатгач, А.Веспуччи Ҳиндистонга экспедицияга жўнайдиган кема таъминоти ҳуқуқини қўлга киритади.\nСайёҳнинг илк сафари Испания қироли Фердинанд Аргонскийнинг рухсати билан 1497 йилнинг 10 майида бошланган.\nАммо биринчи уриниш натижа бермайди. Етарли исбот ва далиллар бўлмаганлиги боис, юқори доирадаги одамлар экспедициянинг янги қитъага етиб борганига шубҳа билан қарайди.\n1499 йил 20 майда Америго Веспуччи, янги заминга борганлигини исботлаш учун, Испаниянинг Кадис шаҳри яқинидаги Пуерто Де-Санта-Мария портидан яна саёҳатга жўнашга мажбур бўлади. Экспедиция Х.Колумб томонидан 1498 йил октябрда тузилган янги харита асосида Суринам қирғоқларига етиб бориб, шимолий кенгликни ўрганиб чиқади. Аммо бу ҳам унга омад келтирмайди.\nА.Веспуччи навбатдаги сафарини 1500 йилнинг охирида, Португалия қироли Мануел таклифига биноан, ушбу мамлакат байроғи остидаги кемаларда, Лиссабон қирғоқларидан янги дунёга уюштирилган саёҳатда иштирокидан бошлайди.\nУ экспедицияда космограф, картограф ва кема бошқарувчиси сифатида қатнашади. Фақатгина Бразилия қирғоқларининг катта қисми ўрганилган иккинчи экспедициядагина, у кемага қўмондонлик қилган.\nГарчи у 1508 йил мартда навбатдаги саёҳатда бош кема бошқарувчиси этиб тайинланган бўлса-да, тўплаган маълумотлари янги қитъа ҳақида етарли тушунча бермасди. Х.Колумб Жанубий Америкадан қидирган олтинни ҳам тополмайди. Энг муҳими, янги замин Ҳиндистон эмаслигини, балки бутунлай ўрганилмаган, Ер шарининг янги бўлаги эканлигини сайёҳ А.Веспуччи дўстларига ёзган хатларида ва ўз хотира дафтарида битган эди. Лекин “Янги ер”га барибир янгича ном ўйлаб топилмайди. У 58 ёшида Севильяда вафот этади. Унинг шуҳрати шундан кейин дунёга ёйилади…\nАмериго Веспуччининг таниқли шахсларга ёзган хатлари, хотира дафтари — буюк сайёҳдан қолган ягона ёзма эсдаликлари ҳақида дўсти Лоренсио Ди-Перфранческо Дел-Медичи географик кашфиётлар ишқибози бўлган Лотарингия қироли Ренега айтади. Шундай қилиб, Рене кўмаги билан сайёҳнинг битиклари Флоренцияда илк бор китоб бўлиб нашр этилади.\nШу тариқа, китоб савдоси билан шуғулланувчи Иоганн Оттмар савдода мўмай даромад келтираётган навбатдаги “Учинчи саёҳат” китобини чоп этишга қизиқиб қолади. Ва оммани ўз нашрига янада жалб этиш учун “Янги дунё”ни А.Веспуччи номи билан “Америго ери” деб атайди…\nЗамондошларининг таърифига кўра, А.Веспуччи ҳалол, жуда заковатли ва кузатувчан киши бўлган. Ҳатто Х.Колумб ҳам ўлимидан олдин, сайёҳликка ўта ишқибоз ўғлига А.Веспуччини ҳалол ва ишончли шахс сифатида таърифлаб, у билан бирга ишлашни тавсия этган экан.\nУрганч туманидаги 3-умумтаълим\nмактабининг география фани ўқитувчиси.\nPrevious Дунёда нима гап?


Истиқлолимизнинг 23 йили тарихий аҳамиятга эга муваффақиятларимиз билан қадрли ва бебаҳодир. Бундай юксак кўрсаткичларга айрим мамлакатлар бир неча ўн йиллар давомида, айримлари эса асрлар давомида эришади. Президентимизнинг “Ўзбекистон Республикаси давлат мустақиллигининг йигирма уч йиллик байрамига тайёргарлик кўриш ва уни ўтказиш тўғрисида”ги қарорида ана шу ютуқларимизнинг асосий омили ва мезони, аввало, халқимизнинг дунёқараши, одамларимиз сиёсий онги ва тафаккури ўзгариб, фуқаролик фаоллиги тобора кучайиб бораётгани билан боғлиқ эканлиги алоҳида таъкидланди.\nДарҳақиқат, юртимизда истиқлол йилларида ҳаётга татбиқ этилган тараққиётнинг “ўзбек модели” негизида инсон ва унинг манфаатлари устувор қадрият сифатида ўз инъикосини топди. Жамият ҳаётида кечган ўзгаришларнинг барчаси ягона эзгу мақсад — халқимиз фаровон турмушини таъминлашга йўналтирилди. Бу саъй-ҳаракатлар пировардида кишилик жамияти ўз олдига қўяётган Мингйиллик ривожланиш мақсадларидаги барча параметрларини қамраб олди. Эътиборли жиҳати, мазкур глобал дастурнинг қатор йўналишлари бўйича Ўзбекистон илғор мамлакатлар қаторидан жой олди.\nБиргина таълим соҳасини олиб кўрайлик. Алоҳида эътироф этиш жоизки, 1997 йилда Президентимиз ташаббуси ва бевосита раҳбарлигида МДҲ мамлакатлари орасида биринчилардан бўлиб “Таълим тўғрисида”ги Қонун ва Кадрлар тайёрлаш миллий дастури қабул қилинди. Шу асосда рўёбга чиқарилган ишларга дунёнинг энг ривожланган мамлакатлари ҳам ҳавас билан қарамоқда. Зеро, ушбу ташкилий-ҳуқуқий чоралар натижасида таълим тизими тубдан ислоҳ қилинди, мутлақо янги модел яратилди. Хусусан, 9+3 схемаси бўйича 12 йиллик умумий мажбурий бепул таълим тизими жорий этилди. Хорижлик экспертлар тан олганидек, умумтаълим мактабидаги 9 йиллик ўқишдан сўнг ўқувчилар 3 йил давомида коллеж ва академик лицейларда таҳсил олиб, уларнинг ҳар бири умумтаълим фанлари билан бирга, меҳнат бозорида талаб қилинадиган 2-3 та мутахассислик бўйича касб-ҳунарларни ҳам эгаллайди.\nЎз навбатида, тизимдаги янгиланишлар босқичма-босқич олиб борилмоқда. Аввало, тизимнинг ҳуқуқий асослари шакллантирилиб, моддий-техник базаси мустаҳкамланди, педагог кадрларни тайёрлаш тизими ва таълим муассасаларининг илмий-методик иш олиб бориши йўлга қўйилди. Биргина ўтган йилнинг ўзида 28 та янги касб-ҳунар коллежи қурилди, 381 умумтаълим мактаби, олий ўқув юртлари тизимидаги 45 та объект, 131 касб-ҳунар коллежи ва лицей реконструкция қилиниб, капитал таъмирланди. Уларнинг барчаси зарур ускуна ва инвентарлар билан жиҳозланди. Ваҳолонки, Ўзбекистон энди истиқлолга эришган вақтда мамлакатимизда 8 минг 333 та мактаб бўлиб, улардан 3525 таси мослаштирилган биноларда фаолият юритарди. Чунончи, мактабларнинг 1167 таси ўтган асрнинг 40-60-йилларида ҳашар йўли билан лой ва хом ғиштдан қурилган бўлиб, белгиланган талабларга умуман жавоб бермасди. Уларнинг 80 фоизи зудлик билан капитал таъмирлашга муҳтож эди. Мавжуд мактабларнинг ярмидан кўпи газлаштирилмаган, телефон алоқаси мавжуд эмас эди, айни пайтда 3581 таси ичимлик суви билан таъминланмаган эди.\nБугун мамлакатимиздаги мавжуд 4950 дан ортиқ мактабгача таълим муассасалари, 9739 та умумий ўрта таълим мактаби, 1554 та касб-ҳунар коллежи ва академик лицей ҳамда барча олий ўқув юртлари келажагимиз бўлган ёшлар ихтиёрига бериб қўйилган. Энг асосийси, мазкур илм даргоҳларининг деярли ҳаммаси янгитдан қурилди, реконструкция қилинди, капитал таъмирдан чиқарилди ҳамда замонавий ўқув-лаборатория жиҳозлари, дарслик ва ўқув қўлланмалари билан таъминланди.\nСир эмаски, бугун чет тилларни пухта билмасдан ва эгалламасдан туриб келажакни қуриб бўлмайди. Шуларни инобатга олиб, ўтган ўқув йилидан бошлаб умумтаълим мактабларининг биринчи синфидан чет тилларни ўргатишнинг узлуксиз тизими татбиқ этилди. Барча умумтаълим муассасасида чет тилларни ўргатиш бўйича 17 мингдан ортиқ ўқув хоналари ташкил этилди. 1-синф ўқувчилари учун мультимедиа варианти илова қилинган 538 мингдан зиёд рангли дарсликлар чоп этилди, 2 минг нафарга яқин чет тили ўқитувчилари тайёрланди ва уларнинг умумий сони 26 минг кишига етди. Мамлакатимиз ҳудудларида хорижий тилларни бир хил шароитда ўқитиш, қишлоқ жойларга юқори малакали инглиз тили ўқитувчиларини жалб этиш мақсадида, тариф ставкаларига 30 фоиз қўшимча ҳақ белгиланган ҳолда, уларни моддий рағбатлантириш тизими жорий этилди.\nТаълим соҳасига берилаётган юксак эътибор туфайли бугун мамлакатимиз ёшлари турли халқаро танловлар, фан олимпиадалари, спорт ва санъат фестивалларида юртимиз шаънини муносиб ҳимоя қилиб келмоқда. Дунёнинг катта қисмида аҳоли саводхонлиги глобал муаммо бўлиб турган бир пайтда, узоқни кўзлаб қабул қилинган дастурлар ва уларнинг рўёби туфайли юртимизда бу борада қарийб юз фоизлик кўрсаткичга эришилди. Шунингдек, ёшларга бўлаётган ғамхўрлик, айниқса, уларнинг ўқиши ва жамиятда комил инсонлар бўлиб етишиши учун кўрсатилаётган катта эътибор самаралари халқаро ҳамжамиятга ўрнак бўлмоқда, намуна сифатида кўрсатилмоқда.\nБинобарин, 2012 йилнинг февраль ойида пойтахтимизда “Юксак билимли ва интеллектуал ривожланган авлодни тарбиялаш — мамлакатни барқарор тараққий эттириш ва модернизация қилишнинг энг муҳим шарти” мавзуидаги халқаро конференция ўтказилгани, узлуксиз таълим ва ёш авлодни ҳар жиҳатдан баркамол қилиб тарбиялашнинг миллий моделини яратиш борасида Ўзбекистонда тўпланган тажриба дунёнинг элликка яқин давлатларидан келган йирик мутахассислар, таниқли олимлар томонидан юксак баҳолангани бежиз эмас.\nМаълумки, халқаро миқёсда “инсон тараққиёти” деган мезон қўлланилади. Гап шундаки, мазкур тамойилга биноан, инсон етуклигига эришишда, аввало, унинг бирламчи ҳуқуқлари рўёбга чиқарилиши лозим. Бу унинг таълим олиши, касб танлаши, соғлиғи ҳақида ғамхўрлик қилиниши, давлат томонидан ижтимоий ҳимояга олиниши, ҳуқуқ ва эркинликлари, қонуний манфаатлари кафолатланишида намоён бўлади. Инсон тараққиётининг ижтимоий қисми давлатдан нафақат ташкилий-ҳуқуқий кафолатларни, балки катта маблағларни талаб қилади. Шунинг учун ҳам аксарият мамлакатларда, айниқса, глобал молиявий таназзул шароитида мазкур йўналишга қаратилган дастурлар ижросини тўхтатиш, ажратилаётган маблағларни қисқартириш одатий ҳолга айланиб қолди.\nШуни ғурур билан айтиш керакки, юртимизда инсоннинг ҳар томонлама камол топиши учун зарур бўлган давлат харажатлари йилдан-йилга оширилиб, бу масала асосий диққат марказида бўлиб келяпти. Бугун давлат ғазнасининг қарийб 60 фоизи ижтимоий мақсадларга, шу жумладан, 35 фоизи таълим тизимига йўналтирилаётгани мамлакатимизда инсон омили нечоғли катта аҳамият касб этаётганини кўрсатади.\nХулоса сифатида айтиш жоизки, Юртбошимиз раҳбарлигида яратилган мустақил тараққиёт йўли, мамлакатимизда амалга оширилаётган ислоҳотларнинг барчаси халқимиз фаровонлигини янада юксалтириш, Ўзбекистонни ҳамма соҳаларда энг ривожланган мамлакатлар қаторига олиб чиқиш, мустақилликни мустаҳкамлашга йўналтирилган. Бу эзгу ишлар марказида халқимиз, ҳар бир юртдошимиз манфаати мужассамдир. Мазкур жараёнларда таълим тизимидаги ислоҳотлар тараққиётнинг муҳим кафолати бўлиб қолаверади.


"Бобурнома" / Теглар бўйича қидирув / Fikr.uz\nМаданият ва маърифат 12 март 2014, 04:57\nҲиндистондаги энг баланд минора ҳисобланади. Баландлги 72 метрлик бу иншоотнинг биринчи қаватини манбаларга кўра 1191 йили ражпут рожаси Притхриваж Чаухан қурдирган. Орадан саккиз йил ўтиб Ғурийлар ҳарбий саркардаси Қутбиддин Ойбек минорани қайтадан қурдирган ва шундан сўнг унинг номи билан атала бошлаган. Миноранинг уч қавати қизил тошлардан қурилган.\nКейинчалик 1370 – йилда Ферузшоҳ Тўғлоқ тўртинчи ва бешинчи қаватларни қурдирган. Бу сафар қизил тошлар билан бирга мармар ҳам ишлатилган. 1803 – йили зилзила оқибатида миноранинг гумбази қулаб тушган.\nҚутб минор ёнидаги майдончада ўрнатилган темир устун маълумотларга қараганда эрамиздан аввлги II-асрда бунёд этилган. Ажабки йигирма уч асрдан буён қанча ёмғир ва шунча муддат қуёшнинг нурлари тиғи остида қолган бўлишига қарамай ҳеч қандай занг босмаган. Ривоятларга қараганда шу устунга елкасини тираб иккала қўли билан уни тескари қучоқлаб бармоқларини бир- бирига теккизган одам бахтли бўлармш. Шу сабабдан бахтини синаб кўришни хоҳловчиларнинг сон- саноғи йўқ.\nБобур Панипат жангида ғолиб чиққанидан сўнг, Деҳли тахтига ўтиришидан олдин Қутб минорни ва Султон Аловуддин Хилжий мақбарасини зиёрат қилганини ёзган.\nЧингиз Айтматов Бобур ҳақида\nШеърият ва адабиёт 7 март 2014, 17:34\nБобур, Улуғбек каби буюк тарихий шахслар, ҳукмдорлар тўғрисида ҳам замондошларимизга қизиқарли воқеаларни сўзлаб беришимиз мумкин-ку!\nШоир, тарихчи, файласуф Бобур подшоҳ Ҳиндистонда Буюк мўғуллар давлатига асос солади. У илгари Ўш, Андижон вилоятининг ҳокими бўлган. Амир Темур каби Бобур ҳам Афғонистонда, Ҳиндистонда буюк ғалабаларни қўлга киритади. Дарвоқе, у ўн бир яшарлик пайтида отасидан айрилади. Унинг кейинги фаолиятлари ноёб истеъдод соҳиби бўлганидан дарак беради.\nЎрта асрларни тадқиқ этган тарихчилар, ёзувчилар Бобур подшоҳнинг жасорати тўғрисида кўпгина китоблар яратганлар. Подшоҳнинг ўзи ёзган “Бобурнома” эса дунёнинг бир неча тилларига таржима қилинган ва ҳозиргача ўзининг тарихий қимматини йўқотган эмас.\nШеърият ва адабиёт 6 март 2014, 02:58\nПЕШОВАР МУЗЕЙИ – Покистоннинг Пешовар шаҳрида 1907 й. қиролича Виктория шарафига бунёд этилган музей. Музей биноси ҳинд, мусулмон ва инглизча архитектурасидан иборат аралаш дизайн асосида қурилган. Пешовар музейида 14156 тарихий осори-атиқа ва ашёлар сақланади. Улар орасида ўрта асрларда бобурийлар давлати тангалари, ҳарбий қуроллари, кийимлар, сарой ашёлари ва миниатюралар ҳам бор.\nШеърият ва адабиёт 6 март 2014, 02:46\nТАҲМОСП, Шоҳ ТаҳмоспI (22.02. 1514 (1513 й. март Ҳабиб ус сияр)., Исфаҳон – 14.05. 1576., Қазвин) – Сафавийлар давлати шоҳи. Отаси Шоҳ Исмоил Сафавий. Онаси Шоҳбегихоним (лақаби Тожлихоним). Отаси вафот этганида 10 ёшда бўлган Таҳмосп тахтга ўтирганидан сўнг аввалига вазирлари, вояга етганидан сўнг ўзи мустақил давлатни идора қилган. Ўттиз йилдан ортиқ Усмонли турклар билан уруш олиб борган. Шимол томонда эса муттасил Шайбонийлар билан курашишга мажбур бўлган. Фақат шарқ томондаги Бобурийлар давлати билан яхши қўшничилик, савдо ва дипломатик муносабатларни ўрнатган.\nБобур 1526 й. Ҳиндистонни фатҳ этганидан сўнг Хожагий Асад бошлиқ элчиларни Сафавийлар саройига жўнатган. Ўз навбатида Сафавийлар томонидан ҳам Сулаймон туркман исмли элси Бобурийлар саройига етиб келиб Таҳмосп номидан мактуб ва совға-саломлар олиб келган (“Б.”, 305а). Бобур Сафавийлар давлати билан чегарадош ҳудудда жойлашган Мўлтон вилоятига ўғли Комрон Мирзони ҳоким этиб тайинлаб, ҳамиша шаҳзода, яъни Таҳмосп билан яхши муносабатда бўлишни насиҳат қилган (“Б.”, 359а).\n“Б.” саҳифаларида Таҳмосп тахтга ўтирганидан сўнг Шайбонийлар билан Домғон ва Ҳаргирд навоҳисида бўлган жанглар ҳақида ҳам маълумотлар келтирилган (347аб).\nЯрим асрдан кўпроқ тахтда ўтирган Таҳмосп Бобур вафотидан сўнг Ҳумоюн подшоҳ ва Акбар подшоҳ билан ҳам дипломатик муносабатларни сақлаб қолган. Ҳумоюн 1540 й. Ҳиндистонни ташлаб чиққанидан сўнг Шоҳ Таҳмоспдан ёрдам сўраган. Маълум муддат Табризда Шоҳ таҳмосп саройида меҳмон бўлган (“Ҳ.”, 57а-59а) ва берилган ёрдамчи кучлар билан ота тахтини қайтариб олишга муваффақ бўлган.\nШеърият ва адабиёт 6 март 2014, 02:45\nЯССИ КЕЧИТ ЖАНГИ — 904ҳ Иламиш (Қорадарё) дарёсининг Ясси Кечит гузари бўйида Бобур ва ҳисорлик ёлланма мўғуллар қўшини ўртасида бўлиб ўтган жанг. Бу жангда Бобур шахсан иштирок этмаган. Бобурнинг беклари бу кичик иш учун подшоҳнинг овора бўлиши шарт эмас, деб Қосимбек бочилигида урушга отланишади. Бу орада Аҳмад Танбал ҳам мўғулларга келиб қўшилган бўлади. Бобурнинг йигитлари яхши жанг қилишсада, мағлуб бўладилар. Бобур узоқ сарсонгарчиликлардан сўнг Андижон тахтини қайта эгаллаган пайтида чекилган бу мағлубиятни “ажаб шикаст эди” деб баҳолаган (“Б.”, 65а).\nШеърият ва адабиёт 6 март 2014, 02:40\nШАЙХАБДУЛЛО ЭШИКОҒА – Умаршайх Мирзонинг бекларидан бири. Умаршайх Мирзо вафот қилганида Ахсида бўлган ва Султон Мамудхон қалъани қамал қилганида унга қарши мудофаада турган (“Б.”, 17а). Бобур тахтга ўтирганидан сўнг унинг хизматига ўтган. Бобур Самарқанд ва Андижонни қўлдан чиарганида ундан ажралиб кетган (“Б.”, 56б).\nШеърият ва адабиёт 6 март 2014, 02:39\nШАҲБОЗ ҚОРЛУҚ – Аҳмад Танбал хизматидаги беклардан. Бобур Андижон тахтини қўлдан чиқарган вақтида Шаҳбоз қорлуқ Косонда ҳокимлик қилган. Бобур хон тағойилари билан Фарғонага юриш қилганида Шаҳбоз қорлуқ Навканд қўрғонида бўлган. Бекларнинг оҳиста юрайлик, деган таклифини қабул қилган Бобур, Шаҳбоз қорлуқнинг қочоб қолганини билиб, афсус билан тажрибасизлик қилинганини ёзган (“Б.”, 109б).\nШеърият ва адабиёт 6 март 2014, 02:38\n‘СУЛТОН МАҲМУД’ – хитоб. Султон Жалолиддин Шарқийнинг катта ўғли. Бобур 1529 й. Курарада уларнинг уйида меҳмон бўлган ва мезбоннинг истаги билан унинг катта ўғлиға Султон Маҳмуд хиотбини қўйган.


Йил бўйи рўза тутиш мумкинми? » Тавҳид\nЙил бўйи рўза тутиш мумкинми?\nАбу Айюб ал-Ансорий розияллоҳу анҳунинг ҳадисида айтиладики: Расулуллоҳ соллаллоҳу алайҳи ва саллам дедилар: «Кимки Рамазон рўзасини тутсаю кейин унга Шавволдан яна олти кунни илова қилса, худди бир умр рўза тутгандек бўлади» (Имом Муслим ривояти). Ёки ҳадиснинг бошқа ривоятларида айтилишича: «худди йил бўйи рўза тутгандек бўлади».\nШаввол ойида олти кунлик нафл рўза тутиш мустаҳаб амал эканлиги имом Муслим, Абу Довуд, Насоий, Ибн Можа, Табароний ва бошқа муҳаддисларнинг ҳадис тўпламларида келтирилган.\nШунингдек Абдуллоҳ ибн Умар розияллоҳу анҳудан ривоят қилинган ҳадисда айтилади: «Агар мусулмон киши Рамазон ойини рўзасини тўлиқ тутганидан сўнг, яна кейинги Шаввол ойида олти кунлик рўзани тутса, у янги туғилган чақалоқдек бегуноҳ бўлиб қолади» (Имом Табароний: «Мўъжамул-Кабир», заиф ҳадис).\nШаввол ойидаги олти кунлик рўзанинг асл моҳиятини фақатгина Аллоҳ таологина билади. Инсонлар фақат таҳмин қилишлари мумкин. Баъзи уламоларнинг таҳминига кўра, ушбу нафл рўзанинг савоби қуйидагидан иборат:\n«Ким бирон чиройли амал қилса, унга ўн баробар қилиб (қайтарилур)» (Анъом: 160).\nШундай экан, Рамазон ойидаги ўттиз кунлик рўза учун уч юз кунлик рўза савоби берилади. Шаввол ойининг олти кунлик рўзасига эса олтмиш кунлик рўза савоби берилади. Шундай қилиб, ушбу рўзаларни адо этиш натижасида мусулмон уч юз олтмиш кун давомида, яъни бир йил давомида рўза тутган савобига эришади.\n«Бизнинг мазҳаб уламолари дедилар: «Ийдул-Фитр сўнггидан кетма-кет рўза тутиш афзалдир. Агар бўлиб-бўлиб тутса ёки Шавволнинг бошида эмас, охирларида тутса ҳам Рамазонга илова қилиш фазилати ҳосил бўлади. Чунки шу ҳам Рамазонга олти кунни илова қилди, деган маънога мутобиқ тушади. Уламолар айтишди: бир умрлик рўза савоби берилишининг сабаби шундаки, яхшилик ўн баробарга кўпайтирилади. Демак, Рамазон ўн ойга айланади, олти кун икки ойга айланади»» (Шарҳун-Нававий ало Муслим – 8/56).\nШайх Ибн Усаймин раҳимаҳуллоҳ айтишларича, Шавволнинг олти кунлик савобига эришиш учун аввал Рамазон рўзасини тўлиқ тутиш керак бўлади. Чунки Расулуллоҳ соллаллоҳу алайҳи ва саллам дедилар: «Кимки Рамазон рўзасини тутсаю кейин унга Шавволдан яна олти кунни илова қилса, худди йил бўйи рўза тутгандек бўлади» (Муслим 1164).\nШундай қилиб, Пайғамбар алайҳиссолату вассалом Шаввол рўзаси савобини Рамазон ойи рўзасига боғладилар. Кимки ушбу савобга эга бўлмоқчи бўлса, аввал Рамазон рўзасини тўлиқ адо этиб қўйиши, қазоси бўлса қазо рўзаларини тутиб бериши лозим бўлади («Шарҳул-мумтиъ» 6/448).\nОхирги дуойимиз, барча оламлар парвардигори Аллоҳга ҳамдлар бўлсин, Аллоҳ пайғамбаримиз Муҳаммад соллалоҳу алайҳи ва салламга салот ва саломлар йўлласин.\n/ Кутубхона / Амал мавсумлари / Йил бўйи рўза тутиш мумкинми?\nКомилжон → 29.03.2013 йил\nСизларга катта рахмат! савобли ишларинга Аллох мадаткор булсин.\n«Агар сизлар ўзингиз ва Ер юзидаги барча кишилар кофир бўлсалар ҳам (Аллоҳга бирон зиён етказа олмайсизлар). Зеро, Аллоҳ (сизларнинг шукр қилишингиздан) беҳожат, ҳамду сано эгасидир»\nНабий соллаллоҳу алайҳи ва саллам Муоздан: «Биласизми, Аллоҳнинг бандалар устидаги ҳаққи нима-ю, бандаларнинг Аллоҳ зиммасидаги ҳақлари нима?» деб сўрадилар. Муоз: «Аллоҳ ва Расули билувчироқдир» деб жавоб берди. Шунда айтдилар: «Аллоҳнинг бандалар устидаги ҳаққи – Унинг ёлғиз ўзига ибодат қилишлари ва Унга бирон нарсани шерик қилмасликларидир. Бандаларнинг Аллоҳ зиммасидаги ҳақлари – Унга ширк келтирмаган кишини азобламаслигидир», дедилар\nСуфён Саврий раҳимаҳуллоҳ деди: “Бидъат иблисга гуноҳдан севиклироқдир. Чунки гуноҳдан тавба қилинади, бидъатдан эса қилинмайди”


"Ноль" қийматда сотилган давлат мулки объектларидан фойдаланиш коэффиценти "ноль"га тенгми?\nХалқ депутатлари Наманган вилоят Кенгашидаги O‘zLiDeP депутатлик гуруҳи режага асосан Ўзбекистон Республикасининг “Давлат тасарруфидан чиқариш ва хусусийлаштириш тўғрисида”ги Қонуни ижроси бўйича вилоятда 2014-2016 йилларда хусусийлаштирилган ва “ноль” харид қийматида сотилган давлат мулки объектларидан фойдаланиш самарадорлиги масаласига эътиборни қаратди. Вилоятнинг барча туманларида маҳаллий кенгашлардаги партия гуруҳлари томонидан ушбу масала юзасидан берилган тавсиялар асосида ўрганиш ташкил этилди.\nДепутатлик гуруҳининг навбатдаги йиғилишида ана шу масала муҳокама этилди. Йиғилишни O‘zLiDeP Наманган вилоят Кенгаши раиси, Олий Мажлис Сенати аъзоси Солижон Мўминов қисқача кириш сўзи билан очди. У ўз сўзида таъкидлаб ўтганидек, мамлакатимиз Президенти Шавкат Мирзиёевнинг 2017 йил 18 апрелдаги “Ўзбекистон Республикаси хусусийлаштирилган корхоналарга кўмаклашиш ва рақобатни ривожлантириш Давлат қўмитаси фаолиятини ташкил этиш чора-тадбирлари тўғрисида”ги қарори матбуотда эълон қилинди. Ушбу қарорнинг вилоятдаги ижросини назоратга олиш мақсадида вилоят депутатлик гуруҳининг иш режасига киритилди ва ҳолатини ўрганиш юзасидан маҳаллий депутатлик гуруҳлари аъзоларидан ишчи гуруҳи тузилиб, охирги уч йил давомида ҳар бир туман кесимида «ноль» балансда инвестиция киритиш ва ишчи ўринларни яратиш мақсадида тадбиркорларга берилган объектлар мониторинги ўтказилди.\nДепутатлик гуруҳи раиси Муҳаммаджон Усмонов ўрганиш натижалари ҳақида маълумот берди. Таъкидландики, 2014-2016 йилларда Наманган вилоятида қиймати 22.420.0 млн. сўмлик 111 та, жорий йилнинг ўтган даврида эса жами 18.827.0 млн. сўмлик 14 та объект хусусийлаштирилган. Шунингдек, 67 та объект 64.881.2 млн. сўмлик инвестиция киритиш ҳамда 3069 та ишчи ўринлари яратиш шарти билан ҳукуматнинг амалдаги қарорлари асосида “ноль” қийматда хўжалик юритувчи субъектларга берилган.\nАна шу объектлар ўрганилганда мулкдан самарали фойдаланиб, янги иш ўринлари яратаётганлар ҳам кўп. Лекин шу билан бирга айрим хусусийлаштирилган давлат мулки объектларидан фойдаланишда қатор камчиликлар ҳам мавжуд. Жумладан, Мингбулоқ туманидаги 10-сонли мактабнинг фойдаланилмай ётган биноси “Текс Дебо Сабот” МЧЖга 450 млн. сўм инвестиция киритиш ҳамда 27 та янги ишчи ўрни яратиш шарти билан берилган. Тадбиркор томонидан бу бино 350 млн. сўм маблағ сарфланиб, таъмирланган ва ускуналарни ўрнатишга тайёрланган. Бироқ тўқимачилик фабрикаларидан калава ипни миллий валютага сотиб олиш бўйича шартнома тузишда, табиий газ, электр энергияси таъминотида муаммоларга дуч келган. Куз-қиш мавсумида эса цехда ишлаб чиқариш фаолияти вақтинча тўхтаб қолган, ишчиларга ўз ҳисобидан номуайян муддатга таътил бериб юборилган Шунингдек, корхона ОАТБ ”Микрокредит банк” Мингбулоқ филиалидан 350 млн. сўм миқдорида кредит олиш масаласида ҳам амалий кўмакка муҳтож.\nУйчи туман, Жийдакапа маҳалласи ҳудудидаги собиқ "Уйчи ирқурилиш" ШК маъмурий бино-иншоотлари 2013 йилда "Express Building Service" МЧЖга 1 млрд. инвестиция киритиш, 100 та ишчи ўрни яратиш мажбурияти билан “ноль” қийматда берилган. Ҳозирга қадар хўжалик юритувчи субъект томонидан 827 млн. сўмлик инвестиция киритилган. Бино ва иншоотлар ҳам таъмирланиб, 70 дан ортиқ ишчи ўринлари яратилган. Бироқ ғишт ишлаб чиқариш учун тупроқ заҳираси бўлмагани учун иш тўхтаб қолган. Тадбиркор томонидан ушбу муаммо бўйича туман ҳокимлигига мурожаат қилинган, лекин муаммо ҳал этилмаган.\nБу каби мисоллар вилоятнинг қолган барча туманларида ҳам борлиги таъкидлаб ўтилди.\nШундан сўнг ушбу масала юзасидан Хусусийлаштирилган корхоналарга кўмаклашиш ва рақобатни ривожлантириш қўмитаси вилоят бошқармаси бошлиғи ўринбосари Зафаржон Икромовнинг ҳисоботи тингланди.\nШу кунга қадар тадбиркорлар томонидан 44 миллиард сўм инвестиция киритилди ва 952 та ишчи ўринлари яратилди, - деди у ўз ҳисоботида. - Бу жараён изчил давом этмоқда. Бироқ айрим “ноль” қийматда берилган объектларда хом ашё, электр, газ таъминоти ва бошқа масалаларда муаммолар борлиги мулкдорлар фаолиятига салбий таъсир ўтказмай қолмаяпти. Уларга амалий ёрдам бериш, муаммоларини ижобий ҳал қилиш чоралари кўрилмоқда.\nҲисобот тугагач, халқ депутатлари вилоят Кенгаши депутатлари, партия депутатлик гуруҳи аъзолари Олимжон Тўхтаназаров, Бахтиёр Жўраев ва бошқалар ўзлари сайланган ҳудудлардаги мактабгача таълим муассасалари, сузиш ҳавзаси, чойхона каби айрим объектларни хусусийлаштириш, “ноль» қийматда бериш борасида камчилик ва муаммолар борлигини таъкидладилар.\nУшбу масала бўйича Марказий банк ҳамда вилоят давлат солиқ бошқармаларининг бўлим бошлиқлари Муҳаммадали Исомиддинов, Музаффар Йўлдошевлар давлат мулки хусусийлаштириб берилган ёки инвестиция киритиш, янги иш ўринлари яратиш шарти билан объектларни “ноль” қийматда қабул қилиб олган тадбиркорларга кредит, солиқ бўйича яратилган имконият ва имтиёзлар ҳақида тушунча бердилар.\nШундан сўнг йиғилиш иштирокчиларининг эътибори Ўзбекистон Республикаси Президентининг 2017 йил 17 январдаги “Тадбиркорлик фаолияти ва хусусий мулкни янада ривожлантириш, давлат мулки объектларини сотишни соддалаштириш ва тезлатиш бўйича қўшимча чора-тадбирлар тўғрисида”ги Фармони мазмун-моҳиятига қаратилди. Жумладан, унда давлат мулкини ижарага олган ва объектни мукаммал таъмирлаган, ишлаб чиқариш ва хизмат кўрсатиш бўйича асосий воситаларни модернизация қилган, янги иш ўринлари яратган ижарачиларга объектни хусусийлаштириш даврида унга биринчи навбатда хусусийлаштириб олишга устунлик ҳуқуқи берилганлиги, хусусийлаштирилаётган объект бўйича сотиб олиш тўловларини тўлаш учун 3 йиллик муддат назарда тутилганлиги каби янгиликлар таъкидланди.\nДепутатлар шунингдек, вилоятдаги ички йўлларнинг ҳолати, уларни таъмирлаш бўйича қабул қилинган Дастурлар ижроси масаласини ҳам муҳокама қилдилар. “Наманганавтойўл” ҳудудий йўллардан фойдаланиш бош бошқармаси бошлиғи ўринбосари Икромжон Исмоилов бу борада вилоятда амалга оширилаётган ишлар тўғрисида ҳисобот берди.\nҲисоботда амалга оширилаётган ижобий ишлар таъкидланган бўлсада, бу борада аҳолининг эътирозлари катта эканлиги депутатлар томонидан ўртага ташланди. Масалан, халқ депутатлари вилоят Кенгашига 44-Учқўрғон, 20-Косонсой, 8-Олмос, 16-Олтин водий сайлов округларидан депутатлар Дилором Эсонбоева, Хумидхон Мўйдинхўжаев, Баҳриддин Маҳмудов, Бахтиёр Жўраев ва бошқалар туманлардаги носоз ички йўлларни таъмирлаш бўйича ўз фикр-мулоҳазалари, таклифларини билдирдилар.\nКун тартибидаги ҳар икки масала бугунги кунда долзарблигини ҳисобга олган ҳолда танқидий-таҳлилий тарзда атрофлича муҳокама этилди ва уларни халқ депутатлари вилоят Кенгашининг навбатдаги сессияси муҳокамасига киритиш бўйича йиғилиш қарори қабул қилинди.\nКомилжон ФАЙЗИЕВ, Мўминжон СУЛАЙМОНОВ.\nқийматда фойдаланиш тенгми сотилган объектларидан ноль Ноль мулки коэффиценти давлат га


2021 йилда 9,8 трлн. сўмлик ипотека кредитлари ажратилган\nАсосий/Сўнгги янгиликлар/2021 йилда 9,8 трлн. сўмлик ипотека кредитлари ажратилган\nНашр қилинган сана: 27.01.2022 17:44\nМарказий банк Ўзбекистон ипотека кредитлари бозорини таҳлилини амалга оширди.\nРегуляторга кўра, 2022 йил 1 январь ҳолатига ипотека кредитлари қолдиғи 35,8 трлн. сўмни ташкил этиб, ўтган йилнинг мос даврига нисбатан 26,8 фоизга (7,5 трлн. сўмга) ўсган. 2021 йилда жами 9,8 трлн. сўмлик ипотека кредитлари ажратилган бўлиб, бу рақам 2020 йилга нисбатан 7,4 фоизга ёки 671,8 млрд. сўмга кўпроқдир.\n2021 йилда аҳолини уй-жой билан таъминлашнинг бозор тамойилларига асосланган “янги тартиби” (кейинги ўринларда — янги тартиб) доирасида ажратилган ипотека кредитларининг улуши 19,1 фоиздан (1 744,6 млрд. сўмдан) 49,5 фоизга (4 846,2 млрд. сўмга) ошди.\nМолия вазирлигининг “Ўзбекистон ипотекани қайта молиялаштириш компанияси” АЖ маблағлари ҳисобидан тижорат банклари томонидан ажратилган ипотека кредитларининг жами ажратилган ипотека кредитларидаги улуши 20 фоизга (1 956,8 млрд. сўмга) етди. Шунингдек, иккиламчи бозордан уй-жой сотиб олиш учун ажратилган ипотека кредитларининг жами ажратилган ипотека кредитларидаги улуши 25 фоизгача (2 442,6 млрд. сўмга) ўсди.\n2022 йил 1 январь ҳолатига ипотека кредитлари қолдиғининг жами кредит қолдиғига нисбатан улуши 11,0 фоизни (35,8 трлн. сўм) ташкил этиб, ўтган йилнинг мос даврига нисбатан 26,8 фоизга (7,5 трлн. сўмга) ошган.\nЖами кредит портфелида ипотека кредитлари қолдиғининг улуши,\nИпотека кредитларининг тижорат банклари умумий кредит портфелидаги улуши, фоизда\nАжратилган ипотека кредитлари қолдиғининг 30,6 фоизи (10,9 трлн. сўм) Ипотека банк, 23,6 фоизи (8,4 трлн. сўм) Қишлоққурилишбанк, 12,7 фоизи (4,5 трлн сўм) Миллийбанк, 9,1 фоизи (3,2 трлн. сўм) Асакабанк, 9,1 фоизи (3,2 трлн. сўм) Ўзсаноатқурилишбанк, 4,6 фоизи (1,6 трлн. сўм) Халқ банки ҳамда 10,4 фоизи (3,7 трлн. сўм) бошқа тижорат банклари ҳиссасига тўғри келмоқда.\n2022 йил 1 январь ҳолатига ипотека кредити қолдиғида тижорат банкларининг улуши, фоизда\nИпотека кредитлари қолдиғининг 199,0 млрд. сўми (жами ипотека кредити қолдиғининг 0,6 фоизи) 7 йил, 2 037,7 млрд. сўми (5,7 фоизи) 10 йил, 9 136,8 млрд. сўми (25,5 фоизи) 15 йил, 24 452,1 млрд. сўми (68,3 фоизи) 20 йилгача ажратилган ипотека кредитлари ҳиссасига тўғри келган\nТеги ipoteka Markaziy bank


331 Ўқиш режими + -\nБарча ҳамду санолар Аллоҳга хосдир. Биз Унга ҳамд ва истиғфор айтамиз. Ундан ёрдам сўраймиз. Нафсимизнинг шумлигидан ва амалларимизнинг ёмонлигидан Унинг Ўзидан паноҳ сўраймиз. Аллоҳ ҳидоят қилган кимсани адаштирувчи, адаштирган кимсани ҳидоят қилувчи йўқдир. Мен ягона, шериксиз Аллоҳдан ўзга ҳақ илоҳ йўқ, Унинг ўхшаши, тенги ва мисли йўқдир, деб ва Муҳаммад соллаллоҳу алайҳи васаллам Унинг бандаси, элчиси, ҳалили, халқлари ичидан танлаб олган ва Ўз ваҳийсига ишонган аминидир, деб гувоҳлик бераман.\nРамазон ойининг кетиши билан қалбларимиз маҳзун. «Алвидо, алвидо», дея кузатмоқдамиз. Энди бу ойга қайта етармиканмиз? Шайтонлар озод қилиниб яна ўз бузғунчиликларини халқ ичида ёйсалар, бу тузоқлардан омон бўлишлик учун яккаю-ягона Роббимиздан паноҳ сўраймиз.\nКўпчилигимиз Рамазондан кейин нафсларимиз хоҳишларига берилиб кетамиз. Шайтон кўзларимизга қиймати пашшанинг қанотичалик қадрга эга бўлмаган нарсаларни жилвалантириб кўрсатади. Азиз биродарим! Рамазон қалбларимизни тақво неъмати билан сийлади, энди бу неъматни ўзимиз билан олиб қолиш ёки йўқотиш ўз нафсларимизга боғлиқ. Унутмайлик, тақво эгалари учун абадий жаннат ҳозирлангандир ва у ерда абадий қолинади. У ерда машаққат, озорлар ва ўлим йўқ.\nАллоҳ таоло айтади: Булар қилиб юрган амалларининг мукофотидир. Улар у (жаннат)да беҳуда, гуноҳ сўзларни эшитмаслар. (Воқеа сураси 24,25-оятлар).\nАллоҳ таолонинг саломи жаннат аҳлларига етказиб турилади. Фаришталар ҳам жаннат аҳлларига салом бериб турадилар.\nАллоҳ таоло айтади: Магар «салом, салом» дейилганини (эшитарлар). (Воқеа сураси 26-оят).\nАллоҳнинг жаннат аҳлларига ҳозирлаган неъматларини сўзлайверилса, адо қилиб бўлмайди. Зеро, биз бандалар жаннат неъматларининг озгина қисмидан хабардормиз. У ерда инсон ақлига жо бўлмайдиган неъматлар мавжуд. Булар ҳаммаси жаннатийлар учун мукофотдир. Булар ҳаммаси фоний дунё неъматларини жаннат неъматларига алмашган зоҳидлар, обидлар ва тақво аҳллари учун. Бу дунё ўткинчи. Рамазондан кейинги «ҳаёт»да шайтон ҳийлаларига учмайлик. Рамазонда ҳосил бўлган тақво умримиз охиригача бизни тарк этмасин. Омин.\n«Эй ибни Аббос, сен мендан кўра фақиҳроқ эдинг» Абдуллоҳ ибн Аббос Расулуллоҳ соллаллоҳу алайҳи васалламнинг амакиларининг ўғли бўлиб, Набий алайҳиссаломнинг давоми...\n21:58 / 26.11.2016 5394\n06:55 / 06.03.2018 1001\n11:32 / 07.04.2018 1202\n02:10 / 09.02.2019 872


2040 йилга келиб АҚШда оқ танлилар камчиликни ташкил қилиши мумкин\n15:28 / 26.06.2015\nАҚШда бошқа ирқ ва этнос вакилларининг миграция ҳисобига шиддат билан ошиб бориши натижасида 2040-йилларга келиб оқ танли америкаликлар камчилик бўлиб қолиши мумкин. Бу ҳақда аҳолини рўйхатга олиш бюроси маълумот берди.\nМиграциядан бошқа омиллар сифатида муҳожирларнинг тез суръатларда табиий кўпайиши ҳамда оқ танли аҳолининг қариётгани кўрсатилган. Жумладан, мамлакатда 5 ёшгача бўлган болаларнинг 50.2 фоизи этник ва ирқий камчиликлар оилаларида дунёга келган. Уларнинг табиий кўпайиши ўлим кўрсаткичларидан уч баробар кўпроқдир. Оқ танли аҳоли орасида эса 2013-2014 йилларда ўлим туғилишга нисбатан 62 мингга кўпроқ бўлган.\n“Оқ танли аҳоли табиий равишда камайиб боришини кутгандик, аммо бу 10-20 йилдан кейин бошланади деб ўйлагандик, – тан олди Нью-Хэмпшир университети демографи Кен Жонсон. – Қизиғи, оқ танлилар бошқа аҳоли гуруҳларига нисбатан кўпроқ муҳожирлар орқали тўлдирилиш ва кўпайтирилишга муҳтождир”.\nОхирги маълумотларга қараганда, 2014 йилнинг июль ҳолатига кўра мамлакатда оқ танлилар 197.9 млн, Лотин Америкаси вакиллари 55.4 млн, афроамерикаликлар 45.7 млн, осиёликлар 20.3 млн, туб америкаликлар 6.5 млн, гавайиликлар ва Тинч океани ороллари халқлари вакиллари 1.5 млн кишини ташкил қилади.\nШу билан бирга, Нью-Мексико штатида Лотин Америкаси вакиллари аҳолининг 47.7 фоизини ташкил қилади. Уларнинг энг катта қисми – 15 млн киши Калифорния штатида истиқомат қилади.\nАфроамерикаликлар энг кўп яшайдиган штат Нью-Йоркдир – уларнинг сони бу ерда 3.8 млн кишини ташкил қилади. Миссисипи штатида эса афроамерикаликлар аҳолининг 38.2 фоизини ташкил қилади.\nОсиёликларнинг энг катта улуши Калифорнияга тўғри келади – 6.3 млн киши. Фоиз жиҳатдан улар Гавайи штатида аҳолининг кўчилигини ташкил қилади – 56.2 фоиз.\nУмумий олганда, АҚШ аҳолиси 315 млн ни ташкил қилади. Башоратларга қараганда, 2051 йилга келиб аҳоли сони 400 млн кишига, 2060 йилда эса 420.3 млн кишига етади. У пайтга келиб оқ танлилар аҳолининг 43 фоизини, афроамерикаликлар 14.7 фоизини, Лотин Америкаси вакиллари 31 фоизни, осиёликлар 8 фоизни ташкил қилади.


Тожик мухолифати раҳбари ҳибсдан озод қилинди - BBC News O'zbek\nТожик мухолифати раҳбари ҳибсдан озод қилинди\n26 Сентябр 2013\nImage caption Умарали Қувватов ўтган йилнинг декабрида қўлга олинганди\nБирлашган Араб Амирликлари Тожикистон мухолифатидаги "Группа - 24" гуруҳи раҳбари Умарали Қувватовни қўйиб юборишга қарор қилган.\nУмарали Қувватовнинг қўйиб юборилгани ҳақида унинг ҳимоячиси ва тожик мухолифати вакиллари хабар қилишган.\n"У менга 3 кун олдин қўнғироқ қилди. Шу кунлар қўйиб юборилиши мумкинлиги ва кетадиган мамлакатини танлаши кераклиги ҳақида айтишганини билдирди. Бугун эса, у ниҳоят озодликда эканини маълум қилди", дейди тожик мухолифати раҳбарларидан бири Додожон Атовуллоев.\nДодожон Атовуллоевнинг Би-би-сига айтишича, Бирлашган Араб Амирлигининг Умарали Қувватовни қўйиб юбориш ҳақидаги қарори "Ғарб давлатлари, жумладан, Оврўпо мамлакатлари босими остида олинган" бўлиши мумкин.\nУмарали Қувватов Интерпол тарафидан ўтган йил декабр ойида Дубайда Москвадан Брюсселга кетаётган пайти Тожикистоннинг сўрови билан ҳибсга олинганди.\n"Амнести интернэйшнл" ташкилоти мухолифат лидери экстрадиция қилинса, қийноққа юз тутиши мумкинлигидан огоҳлантириб ҳам чиққанди.\nТожик ҳукумати бизнесмен ва Президент Раҳмон тузумининг ашаддий танқидчиси Умарали Қувватовни фирибгарликда айблайди.\nУ Тожикистонда пайти ўзи раҳбарлик қилган ширкатга тегишли 6 миллион доллар маблағни ўзлаштиргани даъво қилинади.\nЯқинларига кўра, 43 ёшли Умарали Қувватов Тожикистонда "Фароз" номли ширкатга раҳбарлик қилган.\nАфғонистонга ёнилғи етказиш билан шуғулланган мазкур ширкат Имомали Раҳмон куёвларидан бири билан ҳамкорлик қилган.\nУмарали Қувватов эса, ўзига қарши айбловлар сиёсий важларга асосланганини таъкидлаган ва айнан шу иш ҳамкорининг босими остида ватанни тарк этишга мажбур бўлганини айтган.\nҲибсга олингунига қадар жаноб Қувватов Москвада истиқомат қилиб келган.\nЧиқиб кетиш учун 3 кун муҳлат\nДодожон Атовуллоевнинг Би-би-сига маълум қилишича, энди Умарали Қувватовга кейинги манзилини танлаши ва учиб кетиши учун 3 кун муҳлат берилган.\n"Шубҳасиз, у визасиз кириши мумкин бўлган мамлакатни танлаши лозим бўлади. Мен Умарали Қувватовга ҳар қандай ҳолатда ҳам МДҲ, собиқ Шўро давлатларига бормасликни маслаҳат бердим. Чунки, у ерда Умарали қайтадан қўлга олиниши ва Тожикистонга бериб юборилиши мумкин. Ҳозирча хавфсизлик нуқтаи назаридан у учиб кетиши мумкин бўлган мамлакатни айта олмайман", дейди у.\nЖаноб Атовуллоевнинг айтишича, Умарали Қувватов муайян давлатга чиққанидан сўнг БМТ Қочқинлар бўйича комиссарлигига бошпана сўраб мурожаат қилишни режаламоқда.\n'Мухолифат лидерини экстрадиция этманг, қийноққа юз тутиши мумкин’\nДубайда тожик мухолифати раҳбари ҳибсга олинди\nТожик мухолифати раҳбарини экстрадиция қилиш борасида ҳукм чиқарилди\nТожикистонда таниқли мухолифат намоёндаси калтакланди


Lenovo ҳам худди Huawei Mate 20 Pro сингари «тўрт кўзли» камерага эга смартфонини реклама қила бошлади! - Terabayt.Uz\nLenovo ҳам худди Huawei Mate 20 Pro сингари «тўрт кўзли» камерага эга смартфонини реклама қила бошлади!\nHuawei компанияси шу ойда Mate 20 ҳамда Mate 20 Pro смартфонларини тақдим этиши маълум – уларнинг бош камераси «квадрат» шаклидаги жойлашуви билан ҳам оригиналдир. Хитойлик техногигант мазкур флагманлари рекламасида купертинолик смартфонсознинг устидан кулаётганидан ҳам хабарингиз бор.\nЭнди яна бир хитойлик смартфонсоз ҳам худди шундай жойлашувчи тўртта модулли камерага эга смартфон тайёрлаганини айтаётир. Яъни, Lenovo компанияси вице-президенти Чанг Ченг (Chang Cheng) унинг реклама тизерини Weibo ижтимоий тармоғида эълон қилди.\nТизер тўртта камерали ва «сунъий идрок» функцияларига эга смартфонга ишора қилаётир. Камера объективларининг жойлашуви худди Huawei Mate 20 ҳамда Mate 20 Pro моделларидагига ўхшаш.\nАфсуски, янги смартфоннинг на модели, на техник хусусиятлари ҳозирча маълум эмас. Фақат «тўрт кўзли» бу гаджет мана шу октябрь ойида расман намойиш этилишигина айтилаётир.\nДарвоқе, жорий ойда мазкур компаниянинг Lenovo Z5 Pro русумли ромсиз слайдери тақдим этилиши кутилмоқда. Биз унинг «жонли» видеосини ҳам эълон қилганмиз. Эҳтимол, бош камераси тўртта моделли смартфон айнан у бўлиб чиқар.\nЎҚИНГ: Lenovo октябрдаги тақдимотгача сабри етмай, ромсиз Z5 Pro смартфонини кўрсатди!\n#Lenovo #Android смартфон #хабарлар #Lenovo Z5 Pro


«Гендер тенглик фаоли» миллий танлови тақдимоти бўлиб ўтди - Халқ сўзи\n18:34 04 Ноябрь 2020 Сиёсат\nУнда Комиссия, вазирлик ва идоралар, халқаро ташкилотлар вакиллари ҳамда журналистлар иштирок этдилар.\nТаъкидланганидек, гендер тенглиги – хотин-қизлар ва эркакларнинг тенг ҳуқуқий мақоми бўлиб, ҳар бир инсонга сиёсий, иқтисодий, ижтимоий соҳаларда ўз қобилиятларини тўла-тўкис намоён этиш имконини беради. Шу жиҳатдан тадбир иштирокчилари гендер тенгликни таъминлаш жамиятнинг барча йўналишлардаги тараққиётига хизмат қилишини алоҳида таъкидладилар. «Гендер тенглик фаоли» миллий танлови ҳам аввало шу мақсадларга хизмат қилиши айтиб ўтилди. Қолаверса, танлов мамлакатимизда бу йўналишда амалга оширилаётган ишларни кенг ёритишга ҳам қаратилган.\nАнъанавий тарзда ўтказилиши режалаштирилган танловда ҳар жорий йил якунлари бўйича гендер тенгликни таъминлаш соҳасида юқори натижаларга эришган, бу борада жамият ривожи учун ташаббус кўрсатаётган, хотин-қизлар ҳуқуқларини ҳимоя қилиш, ўз соҳасига тегишли йўналишларда долзарб вазифаларни амалга ошираётган вазирликлар, идоралар, нодавлат нотижорат ташкилотлари ва журналистлар иштирок этади. Танлов бир қанча асосий номинациялар бўйича ўтказилади. «Гендер тенгликни таъминлашда энг фаол вазирлик/давлат муассасаси ташкилот ва идоралар»; «Хотин-қизлар ҳуқуқларини ҳимоя қилган энг яхши ҳуқуқни муҳофаза қилиш органи»; «Гендер тенгликни таъминлашда энг фаол ҳокимлик»; «Гендер тенгликни таъминлашда энг фаол ННТ»; «Гендер тенгликни таъминлашда энг фаол тадбиркорлик фаолияти субъекти» каби йўналишлар шулар жумласидан.\nШунингдек, “Гендер тенгликни тарғиб қилишга қаратилган энг яхши TV-дастур”; «Гендер тенгликни тарғиб қилишга қаратилган Интернетдаги энг яхши веб-сайт ёки портал»; «Гендер тенгликни тарғиб қилишга қаратилган энг яхши нашр» каби қўшимча номинацияларда ҳам совриндорлар аниқланди. Мазкур миллий танлов гендер тенгликни таъминлаш йўналишида давлат ва нодавлат ташкилотлари томонидан амалга оширилган ишларнинг ижтимоий аҳамияти, татбиқ этилган лойиҳаларнинг давомийлиги, вазирлик, ташкилот, идоранинг расмий веб-сайтида гендер тенглиги саҳифасининг мавжудлиги каби мезонлар асосида ўтказилади. Ғолиблар нуфузли ҳакамлар ҳайъати томонидан декабрь ойида аниқланади.


Rost24 - АҚШ: афғонлар масаласи ва Ўзбекистон\nАҚШ: афғонлар масаласи ва Ўзбекистон\nАҚШ ва НАТО расмий Вашингтон ўтган йил бошида Толибон билан имзолаган битимга мувофиқ, ўтиб бораётган май ойидан бошлаб Афғонистонда қолаётган сўнгги ҳарбийларини ҳам олиб чиқиб кетишни бошлаган.\nЯқинда АҚШ кучлари Толибон ва бошқа жангари гуруҳларга қарши сўнгги 20 йиллик урушнинг маркази ва рамзи бўлган пойтахт Кобулдаги энг йирик Багром ҳаво базасини ҳам буткул тарк этишган, назоратини эса Афғонистон ҳукуматига топширишган.\nАҚШ маъмурияти якуний муҳлат этиб белгиланган 11 сентябрга қолмай, 31 августгача Афғонистонни тарк этиб бўлишларини айтган.\nАйнан сўнгги икки ой ичида эса, Толибон ўз ҳужумларини янада шиддатлаштирган.\nНомлари айрим Ғарб нашрларида тилга олинган Ўзбекистон ва Тожикистон эса, Марказий Осиёнинг Афғонистонга бевосита чегарадош учта давлатидан иккитасидир.\nШу йил апрель ойида айнан Ўзбекистон, Қозоғистон ва Тожикистон айрим нуфузли Ғарб нашрларида АҚШ чиқиб кетганидан сўнг, Афғонистонда чегараоша ҳарбий амалиётларини уюштира олиши учун ўз ҳарбий базаларини очиш ниятида бўлган эҳтимолий давлатлар сифатида ҳам тилга олинган.\nАйрим Россия нашрлари Ўзбекистон Мудофаа вазирлиги вакили бундай эҳтимолни назардан соқит этгани ҳақида ҳам ёзишмоқда.\nBloomberg эса куни кеча эълон қилга хабарида Ўзбекистон ва Тожикистон ҳукумат ҳайъатларининг Вашингтонга ташрифи чоғида томонларнинг "АҚШ уларнинг ҳудудидан разведка, кузатув ва рекогносцировкани олиб боришига имкон берадиган келишувни ҳам муҳокама қилишаётгани"га алоҳида тўхталган.\nЎзбекистон президентининг матбуот котиби ўзининг журналистлар билан сўнгги савол-жавобида мамлакат ҳудудида хорижий ҳарбий базаларнинг жойлаштирилиши масаласини ҳам тилга олгани маълум бўлган.\nХабарларга кўра, Шерзод Асадов, "2012 йилда қабул қилинган концепция ва мудофаа тўғрисидаги қонунга мувофиқ, Ўзбекистон ҳудудида ҳеч қандай хорижий ҳарбий базаларнинг жойлаштирилиши мумкин эмас"лигини баён қилган.\nТолибон муносабати қандай?\nАҚШ ҳукуматининг уч Марказий Осиё давлатига 9 мингга яқин афғон тақдири юзасидан "қилган" мурожаатига оид хабарларга толибларнинг муносабати ҳозирча кўзга ташланмайди.\nАммо Толибон ҳаракати яқинда ҳарбий базалар масаласида Афғонистоннинг қўшниларига мурожаат билан чиққан.\nУларни ўз ҳудудларидан Афғонистонга қарши фойдаланилишига изн бермасликка чақирган.\nАкс-ҳолда бунинг оқибатлари билан огоҳлантирган.\n"Агар, шундай қилишса, бунинг оқибатларига ўша давлатларнинг ўзлари масъул" эканликларини айтганди.\nТолибон ҳаракати минтақадаги энг йирик жангари гуруҳ бўлади. Ҳарбий доираларда гуруҳ аъзоларининг сони бир неча ўн мингга нисбат берилади.\nРоссия ва минтақавий хавфсизлик\nМарказий Осиёда армияси энг жанговар экани айтилувчи Ўзбекистон, бошқа томондан, аксарият минтақа давлатларидан фарқли тарзда, Россия шамсияси остидаги Коллектив Хавфсизлик Шартномаси Ташкилотига ҳам кирмайди, унга расман аъзо эмас.\nАммо расмий Вашингтон билан 2020 йил февралида имзоланган келишувга кўра, 9500 га яқин хорижий ҳарбийларнинг буткул чиқиб кетиши эвазига Толибон бошқа жангари гуруҳларнинг Афғонистон тупроғидан туриб, четга ҳужум уюштиришларига изн бермаслиги шарт, деб кўрилади.\nЎзбекистон Афғонистондаги тинчлик жараёнига расман ва фаол бош қўшган ягона минтақа давлати бўлади. Толибон ҳаракатининг ўзи билан ҳам бевосита мулоқотда.\nТинчлик жараёнининг Афғонистонда толибларни ҳам ўз ичига олувчи коалицион ҳукумат тузилишини мақсад қилган якуний - афғонлараро мулоқотлар босқичи ҳануз ўз поёнига етмаган.\nТолибон ҳужумларининг янада кучайиб бораётгани манзарасида АҚШ маъмурияти, ҳарбийлари ва НАТО Бош котиби бундан кейин ҳам Афғонистон хавфсизлик кучларини ташлаб қўймасликлари, уларни ҳар томонлама дастаклашларини баён қилган, аммо ҳалича бу хусусда аниқ режалари тафсилотлари кўзга ташланмайди.\nАксарият экспертларнинг бирдек эътироф этишича, жорий йил Афғонистон учун "ҳал қилувчиси" бўлади.\nКузатувчилар эса, Марказий Осиё давлатлари афғон қочқинларини қабул қилишга розилик билдиришса, бу минтақавий хавфсизликни издан чиқариши мумкинлигидан хавотирда.\nУларга кўра, АҚШ бу қочқинларни қайта-қайта текширувдан ўтказиб, мутаассиб эмасликларига кафолат бериши лозим.\nОрада Россия Хавфсизлик Кенгашининг котиби ҳам бундай розиликнинг эҳтимолий оқибатларидан огоҳлантириб чиққан.\nАммо Афғонистоннинг ўзига бевосита чегарадош шимоли ва шимоли-шарқидаги вазиятнинг жиддий издан чиқиб бораётгани манзарасида Тожикистон 10 мингтагача афғон қочқинини қабул қилишлари мумкинлигини ҳам айтган.\nАйрим минтақавий нашрларда Ўзбекистон Термиз ташқарисида эҳтимолий қочқинлар учун ўнлаб чодирлар тиклаётганига оид хабарлар ҳам бўй кўрсатган, аммо улар ҳалича ўзининг расмий тасдиғини топмаган.\nАҚШ маъмурияти эса, ўз ҳарбийлари билан бирга ишлаган барча минглаб афғонга виза беришга ваъда қилган, бунга киришганликларини ҳам айтган.\nАммо башоратлар хавотирли: хорижий иттифоқ қўшинларининг буткул чиқиб кетиши Афғонистонда воқеаларнинг даҳшатли тус олиши, олти ойнинг ўзидаёқ афғон ҳукуматининг қулаши ва мамлакатда фуқаролар уруши бошланишига олиб келиши мумкин, деган қўрқувлар бор.\nТег: Афғонистон Толибон АҚШ\n@rost24_uz_bot — Хабар йўлланг. Сизнинг хоҳишингизга кўра ҳар қандай маълумот сир сақланади


Қандай қилиб ўз хоҳишига кўра ишдан бўшаш мумкин?\nҚандай қилиб ўз хоҳишига кўра ишдан...\n24.10.2018 12:32 0 2366\nИш берувчи ишдан бўшаш ҳақида ариза ёзган ходимга меҳнат дафтарчасини бермай, уни ушлаб қолишга уринади. Унинг бундай хатти-ҳаракат қилиши тўғрими?\nУшбу саволга меҳнат ҳуқуқи соҳаси эксперти Абдусалом Рисқуллаев жавоб беради:\n– Иш берувчи ўз хоҳишига кўра ишдан бўшаш ҳақида ариза ёзган ходимни меҳнат дафтарчасини бермаслик орқали ушлаб қолишга уриниши ҳоллари, афсуски, бугунги кунда кўп учрайди. Иш берувчининг бундай хатти-ҳаракатлари ҳуқуққа зид.\nишдан бўшаш ариза\nЖамият 30/01, 19:30


Ўзбекистоннинг иқтисодий ислоҳотларига мўлжалланган йўл харитаси тақдимоти бўлиб ўтди\nБугун, 29 ноябрь куни Тошкент шаҳридаги Hyatt Regency меҳмонхонасида Ўзбекистоннинг «2019-2021 йилларга мўлжалланган тизимли ислоҳотлар асосий йўналишларининг йўл харитаси» мавзусидаги тақдимот-музокара кўринишидаги халқаро тадбир бўлиб ўтди.\nМаълум қилинишича, Ўзбекистон Республикаси Иқтисодиёт вазирлиги ва Молия вазирлиги Жаҳон банкининг ишчи гуруҳи билан биргаликда, таркибий ўзгаришлар ва иқтисодий ислоҳотларни амалга ошириш мақсадида бешта асосий йўналишни ўз ичига олган «ислоҳотлар йўл харита»сини ишлаб чиққан.\nТадбирни Ўзбекистон Республикаси Бош вазирининг ўринбосари, Молия вазири Жамшид Қўчқоров бошлаб берди.\nKun.uz мухбири хабар беришича, Ўзбекистон Республикаси Иқтисодиёт вазирининг биринчи ўринбосари Мубин Мирзаев ва Жаҳон банкининг собиқ вице-президенти, Жорж Вашингтон университети профессори Дэнни Лейпцигер йиғилганларга йўл харитаси тақдимотини таништиришди.\nТақдимот маросимида Ўзбекистон Республикаси Вазирлар Маҳкамаси ва давлат идоралари, Жаҳон банки, Осиё тараққиёт банки, қатор халқаро молия институтлари ва консалтинг муассасалари вакиллари, йирик компаниялар раҳбарлари, етакчи маҳаллий мутахассислар иштирок этди.\nЙўл харитаси қуйидагича кўриниш олади:\nБиринчи, тегишли институтларни мустаҳкамлаш, модернизация қилинган солиқ-бюджет сиёсати ва солиқ ислоҳотлари натижасида ҳосил бўладиган макроиқтисодий барқарорликни қўллаб-қувватлаш. Хусусан, макроиқтисодий маълумотлар йиғиш ва таҳлил қилиш тизимини ва пул-кредит сиёсатини такомиллаштириш, ички ва ташқи қарзларни бошқариш, давлат харажатларининг самарадорлиги ва ҳисобдорлигини ошириш бўйича чора-тадбирлар ишлаб чиқилади.\nИккинчи, рақобатбардош бозор иқтисодиётига ўтиш жараёнининг тезлашиши. Ер ва капиталдан фойдаланиш самарадорлигини ошириш, молия бозорларини ислоҳ қилиш масалалари қараб чиқилмоқда. Савдо сиёсати ва экспортни янада либераллаштириш, авиация секторини ислоҳ қилиш ва АКТ соҳасини ривожлантириш жаҳон иқтисодиётига бирикишни жадаллаштиришнинг келгуси чора-тадбирлари сифатида кўрилди. Хусусий сектор фаолиятидаги чекловларни олиб ташлаш, рақобатбардош бизнес муҳитини мустаҳкамлаш, инвестицион муҳит ва монополияга қарши тартибга солиш ишлари давом эттирилади. Қишлоқ хўжалигини, сув таъминоти ва энергия манбаларини ривожлантириш, шу жумладан қайта тикланадиган энергетика соҳасини ривожлантириш стратегиялари индивидуал саноатларнинг ишлаш самарадорлигини оширишга хизмат қилади.\nУчинчи, фуқароларни ижтимоий ҳимоя қилиш ва уларга хизмат кўрсатишни кучайтириш. Таълим ва соғлиқни сақлашни ривожлантиришнинг миллий стратегиясини ҳамда меҳнат бозори, пенcия ва суд тизимини ислоҳ қилиш бўйича чора-тадбирларни ишлаб чиқиш режалаштирилмоқда.\nТўртинчи, кучли бозор иқтисодиётида давлатнинг ролини кучайтириш. Уни ишлаб чиқариш жараёнининг бевосита иштирокчисидан, давлат-хусусий сектор ҳамкорлигини ривожлантириш, давлат улушига эга корхоналарни ислоҳ қилиш ҳамда товар ва хизматлар нархларининг иккиламчи тартибини бартараф этиш билан шуғулланувчи хусусий сектор ҳамкори кўринишига алмаштириш режалаштирилмоқда. Давлат бошқарув тизимини такомиллаштириш давлат хизматларини ислоҳ қилиш концепциясини ишлаб чиқишга ёрдам беради. Жамоатчилик хабардорлигини ошириш учун фуқароларнинг замонавийлаштириш жараёнларида иштирокини таъминлаш бўйича чоралар кўрилади.\nБешинчи, атроф-муҳитдан фойдаланиш самарадорлигини ошириш. Уни ҳимоя қилиш учун «йўл харитаси» ни, сувни тежаш дастурини, суғориш ва мелиорация тизимини ривожлантиришни режалаштирилмоқда.\nТадбир доирасида ўтказилган давра суҳбати давомида ислоҳотларнинг йўл харитаси, иқтисодий ислоҳотларнинг ҳозирги ҳолати ва устувор йўналишларини амалга ошириш механизмлари тўғрисида фикрлар алмашинуви бўлиб ўтди.